Thoughts, Warehouse / Αποθήκη Σκέψης: 2010\nΓεγονός: οι μεγάλοι δεν πιστεύουν ότι υπάρχει ένας παχουλός, καλόβουλος γέρος με ροζ μάγουλα, λευκή γενειάδα και κόκκινο κουστούμι με τριμ από άσπρη γούνα, ο οποίος μέσα σε μία νύχτα, από ένα έλκηθρο που τραβιέται από έξι ιπτάμενους ταράνδους, αφήνει δώρα σε περίπου ένα δισεκατομμύριο παιδιά.\nΌλοι οι μεγάλοι; Όχι όλοι! Παραδείγματος χάριν, οι δικοί μου γονείς, μετά από μια μακρά περίοδο απιστίας, είδαν το φώς. Ήταν πρωί. Ήμουν δέκα χρονών, κι εγώ επικίνδυνα μεγαλούτσικος, με δικό μου χαρτζιλίκι. Ξυπνήσαμε. Τρέξαμε στο δέντρο. Από κάτω, δίπλα στη φάτνη: Δώρα. Πακέτα εφτά. Άρχισα να ανοίγω. Αφού άνοιξα και το έκτο πακέτο πρόσεξα ότι οι γονείς μου κοιτούσαν με αμηχανία το έβδομο, και μετρούσαν τα δάχτυλα των χεριών τους. Τους παρότρυνα να το ανοίξουν. Το άνοιξε η μητέρα μου. Μέσα βρήκε εκείνο το μπωλάκι ξηρών καρπών που μόλις την περασμένη εβδομάδα είχε δει στην βιτρίνα του ψιλικατζίδικου της γωνίας και είχε πει ότι ήταν ωραίο.\nΚαι έκτοτε, οι γονείς μου ήταν πλέον από τους λίγους μεγάλους που πίστευαν.\nΤριάντα χρόνια αργότερα. Λονδίνο, Δεκέμβριος 1999. Στο σπίτι του καλού μου φίλου από το Κολλέγιο που μας φιλοξενούσε, μια κι είχαμε έρθει από την Αμερική για το Millenium, έτρεξα πρωί πρωί πίσω από τον γιό μου, δέκα χρονών, και κουτρουβαλήσαμε τη σκάλα προς το λιβινγκ ρουμ και το δέντρο. Δώρα! Πακέτα! "Με βρήκε!" αναφώνησε! "Στο Λονδίνο!" Δεν φαντάζεσαι τι έγινε, του είπα. Και του εξιστόρησα πως όταν δεν είχα ύπνο στις δύο το πρωί πήγα να δω αν ήταν ακόμα εκεί το κουλουράκι και το ποτήρι το γάλα που είχαμε αφήσει, και άκουσα φωνές! Ήταν ο Santa Claus και ο Father Christmas που τσακωνόντουσαν δίπλα στο τζάκι! Είχε γίνει φαίνεται κάποια οργανωτική παρεξήγηση και τώρα είχαν έρθει σχεδόν στις γροθιές για το αν ήταν δικαιοδοσία του Father Christmas λόγω γεωγραφίας, ή του Santa Claus λόγω υπηκοότητας! Ο γιός μου με διαβεβαίωσε ότι πρέπει στο τέλος να τα βρήκανε γιατί άλλα πακέτα είχαν χαρτί περιτυλίγματος Αμερικανικό και άλλα Αγγλικό. Αλλά ήταν κάπως σκεπτικός ο νεαρός. Τι είναι; ρωτάω. Να, μου απαντά, θυμάσαι εκείνο το απίθανο που σου έδειξα σε εκείνη τη βιτρίνα εχτές; Ναι, λέω. Έ, συνεχίζει, σήμερα είναι Χριστούγεννα, και ήρθανε και ο Father Christmas και ο Santa Claus. Είμαστε στην Ευρωπαϊκή Ένωση. Ο Άγιος Βασίλης πρωτοχρονιά δεν έρχεται;\nΚαι κλείνω με τους στοίχους ενός από τα αγαπημένα μας τραγούδια:\nΤην γιαγιά την πάτησε ένας τάρανδος!\nΈξω από το σπίτι Χριστούγεννα παραμονή!\nΜπορείτε να λέτε ότι δεν υπάρχει Santa Claus,\nαλλά ο παππούς κι εγώ είμαστε πια πιστοί!\nΑναρτήθηκε από thinks who was thinking these thoughts, at 1:54 π.μ. Ετικέτες Πρωτοχρονιά, AAA\nΆκου "να ζει κανείς ή να μη ζει"!\nΠου το βρήκανε:\n"To Be" σημαίνει Ύπαρξη. Όχι ζωή. Ναι, έχει μεγάλη διαφορά.\nΚι αυτό το γελοίο "ιδού η απορία"! μόνο γέλια μπορεί να φέρει.\nThat is the question. Question δεν σημαίνει μόνο "ερώτηση". Σημαίνει και άλλα πράγματα όπως "θέμα" ή και "σύνολο συλλογισμών":\n"a question of balance", "a question of faith", "a question of opinion".\nΚι έπειτα, νομίζει ο κόσμος ότι ο μονόλογος είναι μαρτυρία της αναποφασιστικότητας ενός αλαφροΐσκιωτου που τον λένε Άμλετ.\nΌχι, αγαπητοί μου. Ο μονόλογος του Άμλετ δεν πραγματεύεται απαραίτητα την αυτοκτονία. Πιστεύω ότι είναι ολίγον μεταφορικό, με πολύ Αγγλικό αέρα και υπονοούμενο, και ότι ο φίλος μας ο Μπίλλυ Σαίηξπήαρ δεν μιλούσε τόσο για μανική κατάθλιψη όσο για επανάσταση.\nΝαι. Κοινωνική επανάσταση των δυναστεμένων.\nΑλλά φαίνεται ότι ο χωριανός από το Στράτφορντ πάνω στον ποταμό Έηβον, ήθελε το μήνυμα του να ακουστεί και να κρατήσει και το κεφάλι του πάνω στους ώμους του, μακριά από το ξίφος του δημίου της Ελισάβετ της πρώτης. Και φαίνεται ότι επίσης πίστευε πως μια επιτυχημένη επανάσταση μπορεί να πραγματοποιηθεί μόνο από σκεπτόμενους ανθρώπους, με κάποιο ερευνητικό πνεύμα.\nΓι αυτό και έκρυψε το ζουμί των λεγομένων του σ' αυτά που όλοι νομίζουν πως περιφέρονται γύρω από την επιλογή της αυτοκτονίας.\nΜα οι λόγοι τους οποίους παραθέτει, μιλάν από μόνοι τους.\nτο μαστίγιο και οι ύβρεις του χρόνου,\nη αδικία του δυνάστη,\nη περιφρόνηση του αλαζόνα,\nοι οδύνες του περιφρονημένου έρωτα,\nη ανεπάρκεια των νόμων\nη αυθάδεια των αρχόντων,\nη άρνηση που δέχεται υπομονετικά εκείνος που την αξία του δεν αναγνωρίζουν.\nΑυτοί δεν μου φαίνονται λόγοι για αυτοκτονία, Μάλλον για επανάσταση.\nΣημ.: Ποιός έχει υπ' όψη του ότι η λέξη "hamlet" στα παλαιότερα Αγγλικά, αλλά και σήμερα, σημαίνει "Χωριουδάκι", και συγκεκριμένα μία κοινότητα δορυφορική μιας μεγαλύτερης πόλης, συνήθως φτωχική ή εργατική;\nΔεν δέχομαι καμία από τις Ελληνικές υπάρχουσες μεταφράσεις.\nΓι αυτό αναγκάστηκα να το μεταφράσω εγώ.\nΚι έτσι, εδώ, σήμερα, σε παγκόσμια πρεμιέρα και αποκλειστικότητα, με σεβασμό, και ελπίζω όχι ισάξια αλαζονεία, για την θεώρησή σας παραθέτω, την δική μου μετάφραση και απόδοση του μονόλογου του Πρίγκιπα της Δανίας:\nΈχει ίσως διαχρονική απήχηση που το δένει πολύ, το κείμενο αυτό, με τις επιλογές που έχει η Ελλάδα μπροστά της σήμερα;\nΎπαρξη, ή ανυπαρξία -εδώ βρίσκεται η δυσκολία της επιλογής:\nστο αν είναι για τον νου ευγενέστερο να υποφέρει\nτις πετριές και τα βέλη της κακοτυχίας,\nή να σηκωθεί στα όπλα ενάντια σε μια θάλασσα δυσκολιών\nν' αντισταθεί και να τους δώσει τέλος. Να έρθει ο θάνατος, ένας ύπνος.\nΤίποτα άλλο πια. Και μ' αυτόν τον ύπνο να πούμε ότι δίνουμε τέλος στα\nχτυποκάρδια και τα χιλιάδες χτυπήματα\nπου καταμεσής τους γεννιέται η σάρκα. Μια κατάληξη\nλατρεμένη, θεμιτή. Να πεθάνει κανείς, να κοιμηθεί.\nΝα κοιμηθεί -ίσως και να ονειρευτεί: μάλιστα, εκεί είναι ο κόμπος,\nγιατί, σ' αυτόν τον ύπνο του θανάτου, τι όνειρα άραγε να 'ρθουν\nόταν θα 'χουμε πετάξει από πάνω μας τούτο το θνητό περίβλημα,\nθα 'πρεπε να βρεθεί ανάπαυση. Να το δίλλημα που επιτρέπει\nτην πανωλεθρία μιας τόσο πολύχρονης ζωής.\nΓιατί, ποιός θα άντεχε το μαστίγιο και τις ύβρεις του χρόνου,\nτην αδικία του δυνάστη, την περιφρόνηση του αλαζόνα,\nτις οδύνες του περιφρονημένου έρωτα, την ανεπάρκεια των νόμων\nτην αυθάδεια των αρχόντων, και την άρνηση\nπου δέχεται υπομονετικά εκείνος που την αξία του δεν αναγνωρίζουν,\nόταν αυτός ο ίδιος θα μπορούσε να δώσει το χαριστικό χτύπημα\nμε μια γυμνή λεπίδα; Ποιός θα άντεχε το βάρος,\nτου να κλαίει και να ιδρώνει για την μιζέρια της ζωής;\nμα η αβεβαιότητα του κάτι μετά θάνατο,\nη ανεξερεύνητη χώρα πού απ' τον κόρφο της\nκανένας ταξιδιώτης δεν γυρνά, χολώνει τη θέληση,\nκαι προτιμάμε τα βάσανα που έχουμε\nαντί να τρέξουμε σε άλλα που δεν ξέρουμε καν αν μας περιμένουν.\nΈτσι η συνείδηση δειλούς μας κάνει όλους.\nΚι' έτσι η αποφασιστικότητα που απ' τη γέννα έχουμε\nσκεπάζεται από τη χλωμή σκιά της σκέψης.\nΚαι επιχειρήσεις δυναμικής ανάβασης\nγι αυτό αλλάζουν δρόμο, παραστρατούν,\nκαι χάνουν το νόημα της πράξης.\n© Αποθήκη Σκέψης / Thoughts, Warehouse, 2010\nΤώρα ξαναδιαβάστε το με την σκέψη ότι ο "θάνατος" μιλά είτε για τον θάνατο του παλιού κατεστημένου, είτε για τον θάνατο που βρίσκει ένας επαναστάτης κατά την διάρκεια της επανάστασης. Τα όνειρα που μπορεί, ή όχι, να έρθουν: η καλύτερη, δικαιότερη κοινωνία που μπορεί, ή όχι, να γεννήσει η επιλογή του να σηκωθεί κανείς στα όπλα και να προσπαθήσει να δώσει τέλος στη θάλασσα των δυσκολιών με μια γυμνή λεπίδα. Αλλά και αυτά τα όπλα, η γυμνή λεπίδα, δεν είναι απαραίτητο να είναι πραγματικά όπλα και αιματοχυσία, μπορεί να είναι και αυτά μεταφορικά: μια επανάσταση γίνεται, ίσως και πιο αποτελεσματικά χωρίς αυτά, όπως απέδειξε ένα φιλειρηνικό γεροντάκι στην Ινδία.\nΑναρτήθηκε από thinks who was thinking these thoughts, at 11:25 π.μ. Ετικέτες Κοινωνία, Λογοτεχνία, AAA\nΤα δύο Έπη, που θεωρούνται τα θεμέλια της Δυτικής Λογοτεχνίας, η Ιλιάδα και η Οδύσσεια, στο κέντρο τους έχουν μηνύματα απλά και διαχρονικά.\n- Μια διαμάχη έχει ρίζες πολύπλοκες και βαθιές, αλλά, όταν εκραγεί, χρησιμοποιεί μια σκανδάλη συμβολική, ίσως και άσχετη με τις ρίζες (Πάρις-Ελένη)\n- Όταν γίνεται αυτό, τα εξιλαστήρια θύματα είναι συνήθως οι αθώοι (Ιφιγένεια)\n- Όταν μια διαμάχη τελματώνεται σε πολλά χρόνια δίχως πρόοδο προς οποιανδήποτε κατεύθυνση, η αποφασιστική κίνηση έρχεται με δόλο και πονηριά (Δούρειος Ίππος)\n- Δεν υπάρχει επιστροφή, μόνο αναζήτηση (Ιθάκη)\n- Στο δρόμο της ζωής περνάς δυσκολίες (Κύκλωπας, Ποσειδώνας), περνάς από μέρη που μπορούν να σε πλανέψουν (σειρήνες), και φτάνεις και σε μέρη που φαίνονται καλά για να μείνει κανείς εκεί (νησί των Φαιάκων), αλλά η Ιθάκη είναι μία και μόνη, για τον καθένα μας και όταν και αν την βρεις θα το ξέρεις χωρίς να το ρωτήσεις\n- Φτάνοντας στην Ιθάκη θα δείς ένα μέρος καινούργιο, όπου δεν θα μπορούσες να είχες φτάσει χωρίς το ταξίδι (Καβάφης), αλλά και γνώριμο, όπου η εστία της ψυχής σου είναι μια γέφυρα από το παρελθόν στο μέλλον, η οποία ποτέ δεν άλλαξε μορφή, παρά μόνο πείρα (Πηνελόπη)\nΤα παραπάνω μπορεί οι ακαδημαϊκοί να τα θεωρήσουν απλοϊκά, ίσως και λάθος, μια που δεν τα βρήκα πουθενά σε τίποτα περγαμηνές παρά μόνο στο τσερβέλο μου το παλιό και σκουριασμένο.\nΜα πράγματι νομίζω πολλοί άνθρωποι πολλών λαών βγήκαν στον πηγαιμό για την Ιθάκη, μετά από την προσωπική τους Τροία, και άλλοι έφτιαξαν κοινωνίες με τους ομοίους τους ψάχνοντάς την, και άλλοι έφτιαξαν μοναχικά νησιά για τον εαυτό τους προσπαθώντας να την χτίσουν.\nΟι Έλληνες οδοιπόροι είχαν στην καρδιά τους και την ψυχή τους και την ποίηση του Όμηρου, ή και του Καβάφη, να τους βοηθήσουν στον δρόμο.\nΕίναι σημαντικό νομίζω να θυμάται κανείς ότι η Ιθάκη δεν μπορεί να είναι παρά ένας πηγαιμός. Ποτέ επιστροφή. Και όταν την βρεις θα το ξέρεις χωρίς να χρειαστεί να το επιβεβαιώσεις...\nΠάντα έφευγε ο κόσμος από την πατρίδα. Από την Ελλάδα. Σε μερικές περιόδους της Ιστορίας γινόταν μεγαλύτερη έξοδος από άλλοτε. Αυτές οι μέρες είναι μια από αυτές τις περιόδους που άνθρωποι φεύγουν, ή θέλουν να φύγουν, βλέποντας το μέλλον συννεφιασμένο και βροχερό μέχρι και για τα εγγόνια τους. Δεν μπορώ να τους πω να μην φύγουν, δεν μπορώ να τους πω να διαβάσουν όλοι το Παραμύθι Χωρίς Όνομα της Π. Σ. Δέλτα, γιατί και να μείνουν θα υπερκαλυφθούν από αυτούς που τους ενδιαφέρει μόνο η αγανάκτηση, ο θυμός... το μίσος, η καταστροφή, και η δικαιολόγηση αυτών. Γιατί και να μείνουν, το Παραμύθι Χωρίς Όνομα χρειάζεται φιλότιμο και δουλειά πραγματική για να πάρει ζωή. Άλλωστε και εγώ έφυγα, τρείς φορές, για τρία διαφορετικά κράτη, και είμαι πολίτης ενός από αυτά. Αν φύγετε, ή φύγατε ήδη, κοιτάτε προς την πατρίδα και βοηθείστε όσο μπορείτε, με όποιον τρόπο μπορείτε, αλλά μην γυρίσετε. Δεν υπάρχει γυρισμός. Θα ήταν μόνο μια προσωπική ήττα το να γυρίσετε, όσο και να φαίνεται πρέπον και πατριωτικό, ή, έστω, νοσταλγικό...\nΜην έχετε νοσταλγία για την Τροία, και μην πλανευτείτε ότι η Ιθάκη βρίσκεται στο παρελθόν.\n...και νά 'χετε τον άνεμο πάντα στην πλάτη σας και το κύμα μπροστά σας.\nΤα παραπάνω δεν ήταν παρά ένα προεκτεταμένο σχόλιο στην ανάρτηση του Locus Publicus: "Οδύσσειες"\nΥΓ. Στην μυθολογία των Ιταλών, οι ηττημένοι της Τροίας έφυγαν και έχτισαν την Ρώμη. Είναι περίεργο για μένα, όταν μιλάω με τον πεντάχρονο ανιψιό μου για την Ιλιάδα, να βλέπω το παιδί να είναι με το μέρος των Τρώων, πράγμα που πάντα οδηγεί σε μάχη με τα πλαστικά μας ξίφη, μια που εγώ αντιπροσωπεύω πάντα τον στρατό του Αγαμέμνονα, του Οδυσσέα και του Αχιλλέα. Η φτέρνα μου το ξέρει!\nΑναρτήθηκε από thinks who was thinking these thoughts, at 3:21 μ.μ. Ετικέτες Λογοτεχνία, Μετανάστευση, AAA\nΌσοι θυμούνται το τραγούδι Warewolves of London ίσως να θυμούνται μια στροφή που λέει:\nHe was lookin' for α place called Lee Ho Fook's,\n...και ίσως μερικοί να κατάλαβαν ότι το Lee Ho Fook ήταν ένα κινέζικο εστιατόριο στο Soho του Λονδίνου.\nΑυτό όμως δεν είναι όλο: Το Lee Ho Fook, μεγάλο, σε δύο ορόφους, με πλούσιο μενού, θεωρείτο επί δεκαετίες το καλύτερο Κινέζικο εστιατόριο του Λονδίνου. Μετά άλλαξε ιδιοκτησία και πήρε την κατηφόρα, μέχρι που πρόσφατα έκλεισε.\nΑλλά ούτε και αυτό είναι όλη η ιστορία. Λίγοι ξένοι το ξέρουν αυτό, αλλά, εμείς οι μια-φορά-κι ένα-καιρό ντόπιοι ξέραμε ότι, περπατώντας ανατολικά και στρίβοντας την γωνία βόρεια προς την Shaftesbury Avenue έπεφτες σε μια μικρή τρύπα με 5 τραπέζια που λεγόταν επίσης Lee Ho Fook. Και εκεί, στο μικρό Lee Ho Fook μπορούσες να παραγγέλλεις μόνο τρία πράγματα: Ψητό Χοιρινό και Ρύζι, Ψητή Πάπια και Ρύζι, ή Ψητό Χοιρινό, Ψητή Πάπια και ρύζι.\nΤην πρώτη φορά που έφαγα Κινέζικο φαγητό ήταν Ψητό Χοιρινό και Ρύζι, σε αλουμινένιο κεσέ take away (πού το έπαιρνες και έφευγες). Είχαμε στείλει έναν της ομάδας να φέρει να φάμε, καθώς εμείς στο σχολειό στο Covent Garden συνεχίζαμε τα γυρίσματα, στο τέλεια χτισμένο σκηνικό μας μέσα στην πρώην αποθήκη χονδρικής πώλησης μπανάνας, με μια μηχανή Mitchell BNC, την μηχανή με την οποία γυρίστηκαν τόσα από τα '30 ως τα '60... και ο Πολίτης Κέην... και η οποία έδωσε τον μηχανισμό της στην κορούλα της, την Panaflex Panavision.\nΌταν επέστρεψε είχε φέρει μαζί του μπόλικα ψητά με ρύζι για όλους και μόνο ξυλάκια. Και έτσι, την πρώτη φορά που έφαγα Κινέζικο, στα όρθια μέσα στο στούντιο μεσάνυκτα, έμαθα από ανάγκη να χρησιμοποιώ ξυλάκια. Καθοριστική στιγμή της ζωής.\nΑπό τότε τακτικότατα έμπαινα στην τρύπα με τα 5 τραπέζια, τα οποία τα μοιραζόσουνα με άλλους, και παράγγελνα το Ψητό Χοιρινό μου με Ρύζι, και έβαζα και λίγη Κινέζικη σάλτσα τσίλι στην άκρη του πιάτου να βρέχω τα ξυλάκια. Και τσάι, φυσικά.\nΤο μικρό Lee Ho Fook είναι μια από τις αγαπητές, ζεστές αναμνήσεις της ζωής μου, όπως είναι και η ανάμνηση του Κινέζικου take away στο studio. Το βράδυ που τελειώναμε τα γυρίσματα μιας ταινίας προσθέταμε και Γαλλική σαμπάνια που συνόδευε το Κινέζικο από χάρτινα ποτηράκια...\nΌταν πήγα στην παλιά γειτονιά από την Αμερική το 1999 για το Millennium, το μικρό Lee Ho Fook είχε μεγαλώσει παίρνοντας και την διπλανή τρύπα και προσθέτοντας άλλα 6 τραπέζια. Το μενού και η ποιότητα ήταν η ίδια. Όταν ξαναπήγα να φάω τον Απρίλιο του 2008, δεν υπήρχε πια.\nΑναρτήθηκε από thinks who was thinking these thoughts, at 2:30 μ.μ. Ετικέτες Εθνη, Προσωπικά, Τουρισμός, AAA, Tourism\nΜε τέτοια φωτογραφία πάνω-πάνω στην ανάρτηση στοιχηματίζω ότι ήδη έχετε εστιάσει το θέμα μας σήμερα σε δύο πιθανότητες:\n- ή θα σας εξηγήσω γιατί το Dark Side of the Moon των Pink Floyd είναι από τα 2-3 καλύτερα άλμπουμ όλων των εποχών,\n- ή πρόκειται να σας μιλήσω για αυτήν την καινούργια οικολογική/οικονομική λάμπα που κυκλοφορεί και διαδίδεται αστραπιαία ανά τα λίβινγκ ρουμ, κουζίνες και υπνοδωμάτια.\nΓια να σταματήσω την σασπένς, θα σας πω ότι, αν περιμένατε από μένα να σας εξηγήσω γιατί το Dark Side of the Moon των Pink Floyd είναι από τα 2-3 καλύτερα άλμπουμ όλων των εποχών, και δεν το ξέρατε ήδη από μόνοι σας, τότε οποιαδήποτε φλυαρία δική μου επί του θέματος περιττεύει.\nΤο οποίο και μας αφήνει με τις διαολεμένες τις λάμπες οικονομίας και οικολογικής μόδας.\nΠρώτα-πρώτα, θα έχετε ίσως αφουγκραστεί ότι το μπλόγκ τούτο σε τακτά διαστήματα προειδοποιεί, ως νέος άι-Γιάννης Πρόδρομος, ή Κασσάνδρα, ότι μετά τις περιόδους 1200 ΠΚΕ (ΠΚΕ = Προ Κοινής Εποχής) έως το 800 ΠΚΕ και 415 ΚΕ, μέχρι το 1452 ΚΕ, η ανθρωπότητα έχει ήδη ξεκινήσει εδώ και 25-30 χρόνια να εισέρχεται σε μια νέα περίοδο σκοταδισμού, άγνωστο πόσους αιώνες θα κρατήσει κι αν θα επιζήσουμε.\nΚαι ιδού ένα τρανταχτό αποδεικτικό στοιχείο ότι οδεύουμε προς σκοταδισμό, στο πρόσωπο της ύπουλης οικονομικής και οικολογικής λάμπας με το μαύρο φως!\nΑλλά τώρα μια νέα απειλή πλανιέται πάνω από τα κακόμοιρα τα ματάκια μας. Οι λάμπες φθορισμού πέρασαν στην επόμενη γενιά. Στις οικονομικές, οικολογικές λάμπες!!!\nΕίναι καλές γιατί γλυτώνουν λεφτά από τον λογαριασμό ηλεκτρικού! Είναι καλές γιατί είναι οικολογικά φιλικές, δηλαδή, με άλλα λόγια είναι της μόδας!\nΈχουν τα ίδια προβλήματα με τις παλιές του φθορισμού, αλλά καλύτερα συγκαλυμμένα και σφραγισμένα με τη βούλα της οικονομίας και της οικολογίας.\nΒάλτε σε ένα πολυέλαιο με 6 λάμπες έξι ηλεκτρικές παλιές και μετά αλλάξτε τις με 6 οικολογικές και συγκρίνετε: Θα δείτε ότι όταν φωτίζεται το δωμάτιο σας με οικολογικές/οικονομικές λάμπες τρία τινά συμβαίνουν.\n- Πρώτον, αν και οι λάμπες φαίνονται της ίδιας ισχύος όσο οι παλιές, περιέργως, μπορείτε πιο άνετα να τις κοιτάξετε κατ' ευθείαν.\n- Δεύτερον, το φως στο δωμάτιο δεν είναι πια όσο ζεστό όσο ήταν. Είναι κρύο.\n- Τρίτον, παρατηρήστε την σύγκριση του πόσο φωτεινό φαίνεται το δωμάτιο στις γωνίες μακριά από τις λάμπες. Με τις καινούργιες λάμπες φαίνεται πιο σκοτεινό, όσο δυνατές και να βάλετε.\nΤο δωμάτιο φαίνεται σκοτινό και κρυο. Της ψυχής δεν της αρέσει αυτή ή αίσθηση. Σ' ένα δωμάτιο φωτισμένο με μια καινούργια λάμπα, ξαφνικά σβήστε την και ανάψτε ένα πορτατίφ με παλιά λάμπα...\nΟ αμφιβληστροειδής χιτώνας, το οπτικό νεύρο, και το μυαλό, μπορούν να ξυγοσταθμίζονται από ένα φάσμα στο άλλο, αλλά κάθε φάσμα πρέπει να είναι σταθερό. Αστάθεια, τρεμόπαισμα -όσο ανεπαίσθητο, μήκους κύματος και έντασης ή φάσματος, χαλάει τα μάτια. Τελεία. Παύλα.\nΤο σκοτάδι φέρνει κατάθλιψη. Γι αυτό έχουν τόσο υψηλό ποσοστό αυτοκτονιών στα Σκανδιναβικά κράτη. Γιατί δεν έχουν ήλιο έξι μήνες τον χρόνο.\nΟι οικολογικές/οικονομικές λάμπες χαλάνε τα μάτια ΚΑΙ αυξάνουν την τάση προς θλίψη και ενδόμηχη αδράνεια.\nΠετάξτε τις καινούργιες σας λάμπες κι αν ακούτε ότι πρόκειται να αποσύρουν τις παλιές λάμπες, άντε αγοράστε μερικές εκατοντάδες νά 'χετε!\nΟ κακομοίρης ο Βίκτωρ Ουγκό προειδοποίησε προφητικά με τα στερνά του λόγια:\n"Βλέπω ένα μαύρο φως!"\n...αλλά κανείς δεν τό 'πιασε.\nΑυτά και πιστέψτε τα. Άν θέλετε λεπτομέριες διαβάστε παρακάτω!\nΣτον εικοστό αιώνα απολαμβάναμε το φως μας το βράδυ περνώντας ηλεκτρισμό από ένα κομματάκι μετάλλου tungsten το οποίο ζεσταινότανε τόσο πολύ που έλαμπε άσπρο-άσπρο.\nΝα και μια πολύ μεγαλύτερη λάμπα η οποία μας φωτίζει κάπου 4,5 δισεκατομμύρια χρόνια τώρα με αστρονομικούς λογαριασμούς που στέλνει η ΔΕΗ στο Θεό. Η τεράστια τούτη λάμπα λάμπει από τις χιλιάδες πυρηνικές αντιδράσεις στο κέντρο της ανά δευτερόλεπτο.\nΤο φώς, βέβαια, δεν είναι ακριβώς "φώς". Είναι ενέργεια η οποία εκφράζεται με διάφορα μήκη κύματος.\nΤα κύματα λειτουργούν όπως όταν πέφτει μια σταγόνα στην ήρεμη επιφάνεια του νερού,\nκαι τα κύματα ξαπλώνονται από το κέντρο προς τα έξω,\nμόνο που στην περίπτωση του φωτός φανταστείτε ότι αντί για κύματα σε δισδιάστατη επιφάνεια έχουμε σφαίρες σε τρείς διαστάσεις με τον ήλιο, ή μια λάμπα, στη μέση.\nΣτην παρακάτω εικόνα αναγνωρίζετε, είμαι σίγουρος μια πολύ πεζή αναπαράσταση του ουρανίου τόξου που βλέπουμε στον ουρανό μετά από μια καταιγίδα. Ίσως και να σας θυμίζει το εξώφυλλο του Dark Side of the Moon.\nΌπως θα έχετε ακούσει το ουράνιο τόξο είναι, απλά, η διάσπαση του λευκού φωτός. Δεν υπάρχει μάλιστα λευκό φως, αλλά, όπως είχε αποδείξει ο Νεύτων, υπάρχουν 7 χρώματα ορατά στον άνθρωπο τα οποία μαζί μεταφράζονται συνολικά σαν άσπρο από το μυαλό μας.\nΚόκκινο, Πορτοκαλί, Κίτρινο, Πράσινο, Μπλε, Λουλακί και Ιώδες.\nΤο κάθε χρώμα που βλέπουμε δεν είναι τίποτα άλλο από το πως μεταφράζει το μυαλό μας το μήκος κύματος της ενέργειας στην αίσθηση που εμείς γνωρίζουμε σαν φως και χρώμα.\nΤο κόκκινο είναι η χαμηλότερη συχνότητα ενέργειας που μπορεί να "πιάσει" το μυαλό μας μέσω του αμφιβληστροειδούς χιτώνα του ματιού και το οπτικό νεύρο, και το ιώδες είναι η υψηλότερη συχνότητα που μπορούμε να "δούμε".\nInfra-red, red, orange, yellow, green, blue, indigo, violet, ultra-violet.\nΣυχνότητες που είναι χαμηλότερες από αυτές που βλέπουμε σαν κόκκινο χρώμα δεν μπορούμε να τις δούμε και λέγονται Υπέρυθρες (κάτω από το κόκκινο). Μήκη κύματος πολύ μεγάλα, πολύ κάτω από τα υπέρυθρα, είναι τα μήκη πάνω στα οποία στέλνουμε τα σήματα του ραδιοφώνου που πιάνουν τα τρανζίστορ και τα ραδιόφωνά μας.\nΣυχνότητες που είναι υψηλότερες από αυτές που βλέπουμε σαν ιώδες χρώμα δεν μπορούμε να τις δούμε και λέγονται Υπεριώδεις (πάνω από το ιώδες). Μήκη κύματος πολύ μικρά, με συχνότητες πολύ υψηλές, πολύ πάνω από τα υπεριώδη, είναι οι ακτίνες Γάμα, οι οποίες εμάς τους ανθρώπους μας σκοτώνουν (χωρίς το όζον της ατμόσφαιρας να φιλτράρει τις υψηλές συχνότητες ενέργειας του ήλιου θα ήμασταν νεκροί).\nΤα "αρχικά" χρώματα στη ζωγραφική, όπου το χρώμα πάνω στον καμβά απορροφά ορισμένα μήκη κύματος και μόνο αυτά τα οποία αντανακλά φτάνουν τελικά στα μάτια μας, με την "Αφαιρετική" μέθοδο απορρόφησης και αντανάκλασης, είναι τα Κυανό, Ματζέντα, και Κίτρινο, Cyan, Magenta, Yellow: σύστημα CMY, όπου το κίτρινο και το ματζέντα, αφαιρετικά φτιάχνουν το κόκκινο, το ματζέντα και το κυανό, αφαιρετικά φτιάχνουν το μπλε, το κυανό και το κίτρινο φτιάχνουν το πράσινο και όλα μαζί αλληλοεξουδετερώνονται για να φτιάξουν το μαύρο.\nΤα "αρχικά" χρώματα στην τηλεόραση, όπου το χρώμα εκπέμπεται από την οθόνη σαν φως, που φτάνει στα μάτια μας, με την "Προσθετική" μέθοδο, είναι τα Κόκκινο, Πράσινο και Μπλε, Red, Green, Blue: σύστημα RGB, όπου το κόκκινο και το πράσινο, προσθετικά φτιάχνουν το κίτρινο, το πράσινο και το μπλε, προσθετικά φτιάχνουν το κυανό, το κυανό και το μπλε με το κόκκινο φτιάχνουν το ματζέντα, και όλα μαζί προσθέτονται για να φτιάξουν το λευκό.\nΌλα μαζί τα χρώματα τα βλέπουμε ως "Λευκό". Συνδυασμοί περισσότερων από μερικά χρώματα και λιγότερων από άλλα μας δείνουν ένα από τα εκατομμύρια διαφορετικά χρώματα που μπορεί να φανταστεί το ανθρώπινο μυαλό. Μια πυροσβεστική μηχανή απορροφά όλα τα χρώματα εκτός από το κόκκινο το οποίο το αντανακλά, γι αυτό βλέπουμε την πυροσβεστική μηχανή σαν ...κόκκινη.\nΝα και ο δίσκος του Νεύτωνα που αν γυρίσει πολύ γρήγορα δεν θα δούμε χρώματα παρά μόνο άσπρο-γκρι.\nΚαι ως εδώ καλά. Τα ξέρατε. Αλλά, αυτό που ίσως να μην ξέρατε είναι ότι κάθε διαφορετική πηγή φωτός εκπέμπει διαφορετικές αναλογίες από τα διάφορα μήκη κύματος.\nΠαραδείγματος χάριν, το φάσμα του ήλιου περιέχει περισσότερες υψηλές συχνότητες από μια ηλεκτρική λάμπα του εικοστού αιώνα η οποία δίνει περισσότερες χαμηλές συχνότητες.\nΌλα τα χρώματα μαζί φαίνονται σαν λευκό, και διαφορετικές συνολικές εντάσεις η μία δίπλα στην άλλη φαίνονται σαν πιό "φωτεινές" ή πιο "σκούρες". Αλλά χρειάζεται σύγκριση για να δει το μάτι σχετικά περισσότερο και σχετικά λιγότερο φως. Μια μόνο ένταση φαίνεται στο μάτι πάντα σαν λευκή γιατί το μάτι πάντα εξοικειώνεται στο τι βλέπει.\nΣε σχέση με το φως του ήλιου, η ηλεκτρικές λάμπες έχουν φως πιο πορτοκαλί. Και σε σχέση με τις λάμπες, το φως του ήλιου είναι πιο μπλε. Το μάτι εξοικειώνεται αμέσως και βλέπουμε λευκό είτε το φως έρχεται από τον ήλιο, είτε από λάμπα. Αλλά, αν από το φως της ημέρας μπούμε σε ένα δωμάτιο φωτισμένο με ηλεκτρική λάμπα, για λίγα δευτερόλεπτα, μέχρι να επανασυντονιστεί το μυαλό μας, θα τα δούμε όλα πορτοκαλί. Και στην αντίθετη περίπτωση, βγαίνοντας έξω στο φως του ήλιου, θα τα δούμε όλα μπλε για λίγα δευτερόλεπτα.\nΞέρουμε όλοι τις λάμπες φθορισμού. Τρεμοσβήνουν. Άλλες φαίνονται πιο μπλε, άλλες πιο ροζ, συγκριτικά, η μία δίπλα στην άλλη. Στις λάμπες φθορισμού, το φως δεν εκπέμπεται από ένα υπερθερμασμένο μέταλλο, όπως στις ηλεκτρικές λάμπες, αλλά από αέριο που δημιουργεί βολταϊκό τόξο λόγω του ηλεκτρισμού.\nΤο φάσμα του ήλιου είναι σταθερό. Το φάσμα της ηλεκτρικής λάμπας είναι σταθερό. Αλλά το φάσμα της λάμπας φθορισμού είναι ασταθές και έχει συνεχείς διακυμάνσεις και της έντασης και του φάσματος. Γι αυτό πολλοί ξέρουν ότι οι λάμπες φθορισμού χαλάνε τα μάτια, και όλοι ξέρουν ότι οι λάμπες φθορισμού δημιουργούν μια ατμόσφαιρα "κρύα" και "δυσάρεστη".\nΚανείς δεν έχει ιδέα ότι υπάρχουν δύο είδη λάμπας φθορισμού, ένα ζυγοσταθμισμένο να μιμείται το φως του ήλιου και ένα ζυγοσταθμισμένο να μιμείται το φώς το γλυκό της λάμπας. Μιμείται απλά. Τα προβλήματα αστάθειας παραμένουν. Και επειδή κανείς δεν έχει ιδέα αγοράζουν ότι βρουν μπροστά τους και έτσι βλέπουμε λάμπες φθορισμού που μπλεδίζουν δίπλα σε λάμπες φθορισμού που ροζίζουν...\nΑναρτήθηκε από thinks who was thinking these thoughts, at 12:34 μ.μ. Ετικέτες Επιστήμη, Καθημερινότητα, AAA, Everyday, Science\n29 Comments / Σχόλια\nΘυμάμαι στα νιάτα μου που φωνάζαμε "ΔΕΝ ΘΑ ΠΕΡΑΣEI Ο ΦΑΣΙΣΜΟΣ", και τώρα, χρόνια αργότερα, σκέφτομαι, ρε δεν τον αφήναμε να περάσει από 'δω, να φύγει να ξεκουμπιστεί... Δεν τον αφήσαμε να περάσει, δεν πέρασε, στρογγυλοκάθισε εδώ ανάμεσά μας, και τώρα πια έχει παιδιά, ανίψια, και πάει για εγγόνια.\nΕχθές και πάλι συνεχίστηκε η συζήτηση με τον "Ανώνυμο" στα σχόλια της ανάρτησής μου marianaonice. Είναι μια ενδιαφέρουσα συζήτηση και μου επιτρέπει να κρυσταλλώσω και να ξεκαθαρίσω τις γνώμες μου σε διάφορα θέματα. Και γι αυτό τον λόγο, αντί να γράψω την απάνησή μου μόνο κάτω από εκείνα τα σχόλια, μοιράζομαι την συζήτηση μαζί σας, εδώ, και προσκαλώ τον "Ανώνυμο", "χ.πολίτη" να συνεχίσουμε την συζήτηση εδώ.\nΗ αρχή της συζήτησης με τον "Ανώνυμο", "χ.πολίτη", ξεκινά στα σχόλια εδώ, όπου και βρίσκονται τα τελευταία σχόλιά του απο εχτές, Παρασκευή βράδυ.\nΧ.πολίτη, γεια σου και πάλι, και ευχαριστώ για την απάντηση.\nΔυό λόγια εισαγωγής. Η πείρα μου από συζητήσεις είναι ότι μπορεί ένας, ή και οι δύο, συζητητές, να αλλάξουν, ή να εξελίξουν την γνώμη τους ο καθένας σαν αποτέλεσμα της συζήτησης. Στην Αμερική φερ' ειπείν, πολύ συχνά η γνώμη του άλλου ενδιαφέρει, και η συζήτηση είναι εποικοδομητική, γιατί ο μέσος Αμερικανός θέλει να κινείται μπροστά, να καλυτερεύει, να μαθαίνει. Και ξέρει ότι πάντα κάτι καινούργιο μπορεί να ακούσει ακόμα και από την πιο απροσδόκητη πηγή: η συζήτηση δεν είναι ένας "ανταγωνισμός" όσο είναι μία "εξερεύνηση". Η πείρα μου στην Ελλάδα είναι ότι, στις συζητήσεις , με ανησυχητική συχνότητα, η γνώμη του άλλου δεν ενδιαφέρει κανένα συζητητή. Μόνο η επικράτηση της ιδίας γνώμης, κι αν ακόμη υποτιμηθεί η συζήτηση και ο συζητητής για να διατηρήσει κάποιος την ψευδαίσθηση υπεροχής.\nΣτην συζήτησή μας, χ.πολίτη αισθάνομαι ότι βρισκόμαστε ανάμεσα στα δύο παραπάνω: έχεις δώσει την εντύπωση ότι η πρόθεσή σου για συζήτηση επί των θεμάτων που θίγεις είναι ειλικρινής, αλλά μου έχεις επίσης δώσει τη σιγουριά πως ότι και να λεχθεί δεν πρόκειται να επιτρέψεις στην γνώμη σου να εξελιχθεί ή να αλλάξει.\nΓι αυτό και θέλω να πω πριν συνεχίσω, ώστε να είναι καθαρά γνωστό από την αρχή, ότι από εδώ και πέρα δεν προσπαθώ ή περιμένω να υπάρξει αυτή η αμοιβαία πρόοδος στην συζήτηση μας, και την συνεχίζω για να παραθέσω, for the record που λένε, και από σεβασμό στον κάθε συνομιλητή μου και αναγνώστη μου, την θέση μου και τις απαντήσεις μου στα σημεία που μου θέτεις.\nΑν μου αποδείξεις ότι κάνω λάθος για αυτά που περιμένω ή όχι από την συζήτησή μας, θα είμαι ο πρώτος που θα χαρεί.\nΚάτι ακόμα: και ο πιο αστοιχείωτος χρήστης ξέρει ότι σε λιγότερο από ένα λεπτό μπορεί κάποιος να ανοίξει ένα πραγματικά Ανώνυμο λογαριασμό Google, με ένα ψευδώνυμο, για να αφήνει σχόλια. Η δικαιολογία σου ότι είσαι "Ανώνυμος" επειδή δεν έχεις μπλογκ, όπως λες στο δεύτερό σου σχόλιο, σε αφήνει ανοιχτό στην ιδέα ότι είσαι "Ανώνυμος" επειδή δεν θέλεις να πεις αυτά που μου λες με το γνωστό σου όνομα, και δεν σκέφτηκες ότι μπορείς να βγάλεις ένα άλλο προσωρινό έτσι για τους τύπους.\nΚαι, αν διάβασες τις τελευταίες δύο αναρτήσεις μου, θα ξέρεις ότι δεν είμαι παντελώς άσχετος, μόνο λίγο άσχετος, με το ιντερνέτ, και είναι πιθανόν να ξέρω ήδη αν έχεις αφήσει σχόλια εδώ στο παρελθόν με άλλο όνομα, ή αν όχι, και αν δεν έχεις μπλογκ ή αν έχεις μπλογκ το οποίο μάλιστα μου αρέσει.\nΣέβομαι πάντως την επιθυμία σου, ανώνυμε χ.πολίτη, να μην καταλάβουν οι αναγνώστες ποιός λέει αυτά που λες, και συνεχίζω την συζήτηση με τον χ.πολίτη, για την οποία και πάλι σε ευχαριστώ, όπως πάντα, υπό οιοδήποτε όνομα ή ανωνυμία.\nΌσον αφορά τον/την επίμαχη μπλογκερ και τα βάσανά του/της, λέω να το βάλουμε στην άκρη και να περιμένουμε την εξέλιξη από τον Άρειο Πάγο. Μετά, είμαι σίγουρος, θα γραφτούν πολλά. Για τώρα, παραμένω υπεύθυνα και επώνυμα πίσω από κάθε λέξη και φρασεολογία μου σχετικά με την γνώμη μου για το άτομο που συνέγραψε τα δύο συζητημένα σχόλια της "marianaonice".\nΌσον αφορά την Ελευθεροτυπία και Enet:\n- Παραμένει η θέση μου και γνώμη μου ότι η εφημερίδα και ο δημοσιογράφος δεν παραβίασαν κανέναν νόμο κατά το γράμμα του νόμου, παρά μόνο ίσως το πνεύμα του νόμου,\n- Το δεύτερο δημοσίευμα της Enet προχθές ήταν κατά την γνώμη μου χωρίς αξία νέων, και , πάντα κατά την γνώμη μου, ένας "τσαμπουκάς" που δεν αρμόζει σε εφημερίδα,\n- Η γνώμη μου για το αν έπρεπε η "Ε" να κάνει το αρχικό ρεπορταζ: Αν πω ότι δεν έπρεπε, τότε, σκέψου το και πάλι, η προέκταση τέτοιας θέσης θα ήταν και να πω ότι το Washington Post δεν έπρεπε να αποκαλύψει το Watergate. Όχι ότι η δυστυχής marianaonice είναι στο επίπεδο του Watergate, απλά, λέω, σε προέκταση.\nΌσον αφορά την ευθύνη μου για αυτά που έγραψα και γράφω: Ναι, υπογράφω κάθε λέξη που γράφω, υπεύθυνα, και, όποιος δεν είναι ημιμαθείς ή φανατικός, ξέρει ότι δεν έχω παραβεί κανένα νόμο, ούτε αυτούς που αναφέρεις. Ρώτα οποιονδήποτε δικηγόρο. Όχι απ' αυτούς που κυνηγάνε ασθενοφόρα για πελάτες, τους άλλους.\nΌσον αφορά την γνώμη σου ότι "αυτά που ελέχθησαν δεν είναι αρκετά για να κάνουν κάποιον ρατσιστή", κλπ., κλπ... αυτό ζητά ιδιαίτερο τμήμα στην ανάρτηση, και ιδού:\nΓια μένα, χ.πολίτη, είναι πρωτάκουστο να προσπαθεί κανείς να πει ότι ο φασισμός και ο ρατσισμός είναι δύο διαφορετικά πράγματα, και μόλις τις τελευταίες μέρες μου το εξήγησαν (επώνυμοι συνομιλητές, ιδιωτικά), και κατάλαβα καλύτερα πως μπορεί να έχει η κατάσταση στην Ελλάδα. Και σου λέω τώρα, όχι τι μου είπανε αλλά την προεκτεταμένη σημερινή μου γνώμη.\nΣτην Ελλάδα υπάρχουν Φασίστες, ναι, το συνηθισμένο περίπου 5% ή λιγότεροι. Αλλά, στην Ελλάδα, ο ρατσισμός δεν είναι ταυτόσημος με τον φασισμό για τον εξής πολύπλοκο λόγο:\nΚατ' αρχάς στην Ελλάδα ο Ρατσισμός δεν είναι εντελώς ταυτόσημος με τον Αντισημιτισμό. Ρατσισμός υπάρχει παντού χωρίς να το καταλαβαίνει ούτε καν ο ένοχος αυτού, γιατί είναι αδιαίρετο μέρος της Ελληνικής νοοτροπίας: "Βλάχος!", "Γύφτος!", "Πόντιος!", "Πούστηδες Άγγλοι!", "Αράπης!" (Τον "Αράπη" τον έκανε και τραγούδι ο Ζαμπέτας)\n"Εβραίος", όμως είναι σε άλλη συνομοταξία:\n- Τον Εβραίο τον μισούν οι φασίστες επειδή είναι "Οβριός" (κάπως έτσι δεν τον λένε;)\n- Τον Εβραίο τον μισούν οι της Αριστεράς γιατί το κράτος του Ισραήλ υποστηρίζεται από τις ΗΠΑ, και, για την Αριστερά, οι ΗΠΑ, και οι φιλικοί προς αυτές, είναι το αντίστοιχο στην Αθεΐα του Σατανά, γιατί όσα δεν φτάνει η αλεπού τα κάνει κρεμαστάρια.\n- Τους Εβραίους επίσης τους μισούν οι ...καλοί Χριστιανοί γιατί τους σκοτώσανε τον Χριστούλη. Κι ας ήταν ο Γεσουά από την Ναζαρέτ Εβραίος, και τα πρώτα 300 χρόνια οι Χριστιανοί δεν λεγόντουσαν Χριστιανοί αλλά Εβραίοι, μέχρι που ο Κωνσταντίνος δογμάτισε μια καινούργια θρησκεία για τους Εθνικούς.\n- Τους Εβραίους επίσης τους μισούν όλοι όσοι δεν τους αρέσει που σε οποιαδήποτε κοινωνία τους πετάξεις θα προοδεύσουν στις δουλειές και τα παιδιά τους θα προοδεύσουν στα σχολεία.\nΚοντολογίς, τους Εβραίους τους μισεί όλος ο Ελληνικός κόσμος, ο καθένας για άλλο λόγο! Και κανείς δεν έχει την μόρφωση να δει την διαφορά μεταξύ της παράδοσης/θρησκείας/γένους των "Εβραίων", και το κράτος του Ισραήλ, στο οποίο υπάρχουν και μουσουλμάνοι και Παλαιστίνιοι πολίτες, και του οποίου το δικαίωμα να υπάρχει δεν το αναγνωρίζουν οι γείτονές του, ούτε οι Παλαιστίνιοι από τα κατεχόμενα εδάφη και οι Παλαιστίνιοι από την Γκάζα.\nΤο Ελληνικό μίσος κατά του Εβραίου είναι πάνω και πέρα από κάθε ρατσισμό ή φασισμό. Και είναι διαφορετικό από τον συνηθισμένο Αντισημιτισμό στο δυτικό κόσμο, γιατί εδώ προέρχεται και από παράδοση, και από αγραμματοσύνη, και από ενστικτώδη ταύτιση με τον Αραβικό κόσμο.\nΚαι ένα περίεργο φαινόμενο: στην Ελλάδα υπάρχουν πολλοί άνθρωποι απ' ότι είδα, που πιστεύουν πραγματικά ότι ο Αντισημιτισμός, και ο ρατσισμός, περιέρχονται κάτω από την ηθική αξία της ελευθερίας του λόγου. Επίσης υποστηρίζουν, εκ τούτου, ένα ρατσιστή, ένα αντισημίτη, γιατί κατά τ' άλλα είναι καλός άνθρωπος, και στο κάτω-κάτω μια-δυό φορές μόνο μίλησε Αντισημιτικά. Το οποίο και ανήκει στην ίδια κατηγορία του "άσε με καλέ να παρκάρω εδώ για δυό λεπτά μόνο να πάω στο φούρνο!"\nΑλλά, "χ.πολίτη" υπάρχει και αυτό το ακόλουθο τραγικό:\nΈνας αριθμός από τους συμπολίτες μας ΧΡΗΣΙΜΟΠΟΙΕΙ τα δυστυχισμένα παιδιά και τους άμοιρους πολίτες της Γκάζας, κατακρεουργώντας τους εκ νέου με την χρήση που τους δίνει, γιατί, προσποιούμενος αγανάκτηση για τις ακρότητες, χρησιμοποιεί τις ακρότητες σαν κουβέρτα και δικαιολογία για να καλύψει τον αντισημιτισμό του, τον ρατσισμό του, τον φανατισμό του, το μίσος που θα είχε για τους Εβραίους ότι και να γινότανε και με οποιαδήποτε δικαιολογία. Και το κάνουν αυτό, άλλοι συνειδητά, άλλοι άθελά τους και υποσυνείδητα.\nΣαν το Λύκο και το Αρνί του Αισώπου: Ένας Τύραννος, θα βρει πάντα κάποια δικαιολογία για την τυραννία που επιβάλει.\nΝαι, χ.πολίτη, αυτό που είπε ο Αίσωπος ισχύει για όλους, και για πολλούς επίσης από τους Ισραηλινούς, αλλά τώρα μιλάω για τους συμπολίτες μας.\nΣχολίασε σε παρακαλώ επί αυτού, "χ.πολίτη".\nΧτες κατεβήκαμε όλη τη μέρα στη Φλωρεντία, και είπα να σας δείξω δύο φωτογραφίες.\nΟ τοίχος του παλιού φρούριου Fortezza da Basso\nΠοιός είπε ότι δεν κάνει η Ελλάδα εξαγωγές; Ποιός άλλος εξάγει τόσους μαλάκες;\nΗ βάση του αγάλματος ενός πατριώτη σε μια πλατεία της Φλωρεντίας.\nΑναρτήθηκε από thinks who was thinking these thoughts, at 11:04 π.μ. Ετικέτες Αντισημιτισμός, Κοινωνία, Μπέησμπωλ, Ρατσισμός, AAA, Racism, Society


Andrioti School, Κέντρο Διά Βίου Μάθησης στην Κέρκυρα: Ποιοι είμαστε\nΤο Κέντρο Δια Βίου Μάθησης Ανδριώτη στην Κέρκυρα είναι μέλος του Εκπαιδευτικού Οργανισμού Andrioti School, που λειτουργεί από το 1977, και είναι αναγνωρισμένο από τον Εθνικό Οργανισμό Πιστοποίησης Προσόντων και Επαγγελματικού Προσανατολισμού (Ε.Ο.Π.Π.Ε.Π) του Υπουργείου Παιδείας (αρ. αδ 2100615).\nΤο Κέντρο Δια Βίου Μάθησης Ανδριώτη λειτουργεί σε ιδιόκτητες εγκαταστάσεις, όπου μέριμνά μας είναι η άνετη φιλοξενία των σπουδαστών μας και η εξασφάλιση ενός άρτια εξοπλισμένου και ασφαλούς περιβάλλοντος για τους μαθητές μας. Οι χώροι του σχολείου είναι αναγνωρισμένοι από το Υπ. Παιδείας ως προς τη λειτουργικότητα και ασφάλειά τους, και λειτουργούν σύμφωνα με τα διεθνή πρότυπα εκπαιδευτικών χώρων.\nΈνας εκπαιδευτικός οργανισμός που είναι ζωντανός και οφείλει να αναπτύσσεται, μεριμνά για τα μέλη που τον αποτελούν. Οι εκπαιδευτές μας, πέρα από το γεγονός ότι πληρούν τα απαιτούμενα προσόντα που ορίζει το Υπ. Παιδείας, παρακολουθούν κάθε χρόνο ημερίδες κατάρτισης στη διδακτική μεθοδολογία και σεμινάρια που οργανώνονται από εξωτερικούς φορείς. Η διεύθυνση και το προσωπικό καταρτίζεται σε ετήσια βάση.\nΣτο Κέντρο Δια Βίου Μάθησης Ανδριώτη σχεδιάζουμε προγράμματα:\n- Επαγγελματικής ανάπτυξης (Continuing Professional Development)\n- Προσωπικής ανάπτυξης (Continuing Personal Development)\nΤα προγράμματα σπουδών μας απευθύνονται σε:\n- Νέους πτυχιούχους (ΙΕΚ, ΑΕΙ, ΤΕΙ) με ή χωρίς σχετική επαγγελματική εμπειρία\n- Φοιτητές όλων των τμημάτων\n- Δημόσιους ή ιδιωτικούς υπαλλήλους που χρειάζονται επιπλέον κατάρτιση\n- Ένα ευρύ μέρος του πληθυσμού που επιδιώκει την κατάρτισή του σε πιο ώριμη ηλικία\nΓενική Διευθύντρια / Εκπαιδεύτρια Ενηλίκων\nM.Ed in TEFL, University of Bristol, BA (Hons), London University, Cambridge RSA/CELTA (International House, London).\nΔρ. Σάσσα Μεταλληνού-Chaitow\nΗ Δρ. Σάσσα Μεταλληνού-Chaitow είναι ζωγράφος και διδάκτωρ ιστορίας του πολιτισμού (Παν/μιο Έσσεξ) με ειδίκευση στην συμβολική τέχνη και λογοτεχνία. Διαθέτει 14 χρόνια εμπειρία στην Β'βάθμια ξενόγλωσση εκπαίδευση και 10 χρόνια στην Γ'βάθμια και την επιμόρφωση ενηλίκων (Παν/μιο Ινδιανάπολης (Αθήνα 2005-2010), P.R. Academy ( Λονδίνο 2010-2014), Σχολή Ανδριώτη (Κέρκυρα 2014-). Από το 2003 έχει πραγματοποιήσει δεκάδες δημόσιες εισηγήσεις στην Ελλάδα και το εξωτερικό με ποικιλία αντικειμένων, για εξειδικευμένο και γενικό κοινό. Προσκαλείται συχνά σε πανεπιστήμια του εξωτερικού (Ευρώπη-ΗΠΑ) ως ειδική εισηγήτρια στο ακαδημαϊκό της αντικείμενο. Είναι συγγραφέας δύο βιβλίων (ιστορία τέχνης), έχει συμμετάσχει σε 5 συλλογικές εκδόσεις ιστορικού/ακαδημαϊκού περιεχομένου, και αρθρογραφεί επί σειρά ετών σε εφημερίδες και περιοδικά στην Ελλάδα και το εξωτερικό (Μ. Βρετανία, Σουηδία, Ισπανία). Παράλληλα με τις εκπαιδευτικές της δραστηριότητες παράγει έργα ζωγραφικής και αγιογραφίας για την εξειδικευμένη γκαλερί ICON στην πόλη της Κέρκυρας, την οποία και διευθύνει. Από το 2000 έχει πραγματοποιήσει 8 ατομικές εκθέσεις (Ελλάδα- Μ. Βρετανία - Σουηδία). Έργα της έχουν εκτεθεί στο Λονδίνο και στη Μαδρίτη, έχουν δημοσιευθεί σε διεθνείς πολιτιστικές εκδόσεις, και βρίσκονται σε ιδιωτικές συλλογές διεθνώς.\nΗ κα Γραμμένου είναι απόφοιτη του τμήματος Φιλοσοφίας - Παιδαγωγικής από το Αριστοτέλειο Πανεπιστήμιο Θεσσαλονίκης και κάτοχος Μεταπτυχιακού στην εκπαίδευση (M.Ed) από το Ελληνικό Ανοικτό Πανεπιστήμιο. Έχει ειδικευθεί επίσης στην Ειδική Αγωγή. Έχει τελέσει εκπαιδευτικός σε ιδιωτικά σχολεία στη Θεσσαλονίκη και Ξάνθη (α/θμια και β/θμια εκπαίδευση). Τα τελευταία 5 χρόνια ζει και εργάζεται στην Κέρκυρα. Ειδικεύεται στην διδασκαλία της ελληνικής ως δεύτερη/ ξένη γλώσσα σε αλλοδαπούς και είναι υπεύθυνη του Εξεταστικού Κέντρου Κέρκυρας για την Πιστοποίηση της Ελληνομάθειας. Το 2016 ξεκίνησε να παραδίδει Σεμινάρια Δημιουργικής Γραφής. Μιλάει αγγλικά, γερμανικά και ισπανικά. Ενδιαφέρεται και ασχολείται συστηματικά με την έρευνα για τις μεθόδους διδασκαλίας της γλώσσας και τη δημιουργική προσέγγισής της.\nΕίνα Μηχανικός Ηλεκτρονικών Υπολογιστών και απόφοιτος μεταπτυχιακού MSc Management, ενώ εκπονεί τη διδακτορική διατριβή του στο Ιόνιο Πανεπιστήμιο. Ο κος Φωτίου είναι Εκπαιδευτής Ενηλίκων με Πιστοποίηση απο τον ΕΟΠΠΕΠ και 10ετη προυπηρεσία στη διδασκαλία. Έχει τιμηθεί με Education Business Award 2016 στον τομέα 'Καινοτομία στη διδασκαλία'.


Σταϊκούρας-Πυρόπληκτοι: Πότε θα γίνουν οι πρώτες εκταμιεύσεις | Athens Voice\nΣταϊκούρας-Πυρόπληκτοι: Πότε θα γίνουν οι πρώτες εκταμιεύσεις\nΠώς προκύπτει η εκτίμηση για άνοδο του ΑΕΠ\nΧρήστος Σταϊκούρας: Ο υπουργός Οικονομικών για τις εκταμιεύσεις των πρώτων ποσών για τους πυρόπληκτους και τις επιχειρήσεις.\nΣτο χρόνο που θα γίνουν οι πρώτες εκταμιεύσεις των ενισχύσεων προς τους πληγέντες από τις πυρκαγιές στην Ελλάδα αναφέρθηκε σε συνέντευξή του ο υπουργός Οικονομικών, Χρήστος Σταϊκούρας.\nΣύμφωνα με τον κ. Σταϊκούρα, οι πρώτες εκταμιεύσεις αναμένεται να γίνουν τις επόμενες 1- 2 εβδομάδες και το αργότερο έως το τέλος Αυγούστου, παράλληλα με τη διαδικασία αξιολόγησης από το υπουργείο Υποδομών και Μεταφορών. Όπως είπε στο Mega, σε ό,τι αφορά τις επιχειρήσεις των περιοχών, ταυτόχρονα με την αξιολόγηση, θα δοθεί και η 1η αρωγή ύψους 20% επί του τζίρου.\nΟ κ. Σταϊκούρας σημείωσε ότι υπάρχουν και οι αναστολές φορολογικών- ασφαλιστικών υποχρεώσεων, οι ενισχύσεις στους ανέργους, η μη καταβολή του ΕΝΦΙΑ, η μη καταβολή του επιστρεπτέου μέρους της «επιστρεπτέας προκαταβολής» και η χρηματοδότηση των ΟΤΑ. Σχετικά με το εάν θα υπάρξουν αποζημιώσεις και για τα αυθαίρετα κτίσματα, ο υπουργός είπε ότι οι δηλώσεις για τις ζημιές των ακινήτων στην πλατφόρμα arogi.gov.gr συνδέονται με το έντυπο Ε9. Επομένως, ανέφερε, «τα δηλωμένα θα αποζημιωθούν. Άρα και τα αυθαίρετα με χαρακτηριστικά νομιμοποίησης».\nΣταϊκούρας: Πώς προκύπτει η εκτίμηση για άνοδο του ΑΕΠ


Τόνια Σωτηροπούλου: Επέλεξε το φόρεμα που εκθειάζει τον μεσογειακό σωματότυπο | Gossip-tv.gr\nΗ Τόνια Σωτηροπούλου είναι ένα κορίτσι με στιλ.\nΕξάλλου δεν είναι τυχαίο το γεγονός ότι η ηθοποιός είναι το κεντρικό πρόσωπο σε διάφορες καμπάνιες.\nΑυτή τη φορά όμως έκανε τη διαφορά φορώντας ένα υπέροχο φόρεμα, ιδανικό για μεσογειακό σωματότυπο. Η Τόνια Σωτηροπούλου είναι ένα κορίτσι με καμπύλες και ξέρει ακριβώς πώς πρέπει να τονίζει τη θηλυκότητά της. Όπως έκανε και με αυτή την επιλογή.\nΜακρύ, αέρινο και ιδανικό για όλες τις ώρες της ημέρας. Αν παρατηρήσεις βέβαια τις φωτογραφίες της στο Instagram θα δεις ότι συχνά η ηθοποιός επιλέγει τέτοιο στιλ. Της πάει απίστευτα και με αυτόν τον τρόπο εκθειάζει τον μεσογειακό σωματότυπο.


Ανδρουλάκης κατά Γεννηματά: Δεν είναι επιτυχία το 8% - Aftodioikisi.gr\nΑνδρουλάκης κατά Γεννηματά: Δεν είναι επιτυχία το 8%\n29 Οκτωβρίου 2019 - 15:20\nΠυρά εναντίον της Φώφης Γεννηματά εξαπέλυσε με τηλεοπτική του συνέντευξη ο ευρωβουλευτής του ΚΙΝΑΛ Νίκος Ανδρουλάκης, αφήνοντας ανοιχτό ακόμα και το θέμα της ηγεσίας.\nΜιλώντας στον ΣΚΑΪ και στην εκπομπή «Αταίριαστοι», ο ευρωβουλευτής του ΚΙΝΑΛ έστειλε το μήνυμά του εν όψει του καταγγελλόμενου από τον ίδιο ως «συνεδρίου-εξπρές» του ΠΑΣΟΚ, λέγοντας χαρακτηριστικά «όχι άλλα λάθη».\nΩς γνωστόν η Φώφη Γεννηματά ανακοίνωσε την προηγούμενη Πέμπτη την επίσπευση των διαδικασιών ώστε να γίνει συνέδριο του ΠΑΣΟΚ, βασικού πυλώνα του ΚΙΝΑΛ, μέσα στον Νοέμβριο (εδώ). Η όλη ρητορική του κ. Ανδρουλάκη στη νέα συνέντευξή του στον ΣΚΑΪ (είχε δώσει άλλη μία μόλις την περασμένη Παρασκευή, εδώ), ήταν διάχυτη με αιχμές κατά της ηγεσίας του ΠΑΣΟΚ και του ΚΙΝΑΛ, δηλαδή προσωπικά κατά της κυρίας Γεννηματά, μολονότι απέφυγε να την κατονομάσει. «Μακάρι το ΚΙΝΑΛ να έπαιρνε 15%, όμως το 8%, με τον ΣΥΡΙΖΑ να παίρνει 31%, είναι ένα αποτέλεσμα που δεν πιστεύω ότι είναι επιτυχία» δήλωσε ο κ. Ανδρουλάκης. Ο ίδιος υπενθύμισε μια σειρά από λάθη που κόστισαν σε αυτήν την υποαπόδοση του κόμματος, το οποίο είχε μια «προίκα», όπως είπε, 210.000 ψηφοφόρων, αλλά αυτή η προίκα δεν κατάφερε να αλλάξει το πολιτικό σκηνικό.\nΩς πρώτο λάθος ανέφερε τη συμφωνία της κυρίας Γεννηματά και του Σταύρου Θεοδωράκη να μην υπάρξει μια ενιαία κοινοβουλευτική ομάδα μετά τις εκλογές για τον νέο φορέα το 2017. Ο κ. Ανδρουλάκης εξήγησε ότι η ύπαρξη δύο αυτόνομων ΚΟ (της τότε Δημοκρατικής Συμπαράταξης και του Ποταμιού) ήταν καθοριστική στο να μην εμποδίσει το πρόβλημα της Συμφωνίας των Πρεσπών, το οποίο βλέπουμε και τώρα (εδώ). Ως δεύτερο λάθος ανέφερε τη σύγκρουση που καταγράφηκε λίγες ημέρες πριν από τις τελευταίες εκλογές για το ψηφοδέλτιο Επικρατείας, ανάμεσα στην κυρία Γεννηματά και τον Βαγγέλη Βενιζέλο (εδώ). «Θα μπορούσαμε να πάρουμε 14%, πήραμε 8%» είπε με νόημα. «Εγιναν λάθη που ψαλίδισαν τις προοπτικές της παράταξης» επανέλαβε και κάλεσε τους βουλευτές του κόμματος «ιστορικά στελέχη», όπως τα χαρακτήρισε, «να τοποθετηθούν».\nΠΟΛΙΤΙΚΗ, ΕΠΙΤΥΧΙΑ, ΓΕΝΝΗΜΑΤΑ, ΚΑΤΑ, ΑΝΔΡΟΥΛΑΚΗΣ


Αποφράξεις Καβούρι - 216 90 01 900 - Αποφραξεις Καβουρι\nΑποφρακτική: Αποφράξεις Καβούρι 247\nΗ Αποφράξεις Καβούρι 247 αναλαμβάνει:\nαποφράξεις αποχετεύσεων, καθαρισμούς αγωγών, αποφράξεις και πλύσιμο στεγανών, καλύπτοντας το Καβούρι. Διαθέτουμε σύγχρονο επαγγελματικό εξοπλισμό, όπως σύγχρονα πιεστικά μηχανήματα, ιδιόκτητο στόλο φορτηγών.\nΗ Αποφράξεις Καβουρίου είναι ειδική σε όλες τις αποφράξεις, όπως και στην απόφραξη λεκάνης. Σε ορισμένες περιπτώσεις μια βουλωμένη τουαλέτα μπορεί να είναι τρομερά ενοχλητική για αυτό και προσφέρουμε γρήγορη και διακριτική εξυπηρέτηση, που είναι έτσι σχεδιασμένη για την ταχύτερη αποκατάσταση.\nΑποφράξεις Καβούρι 247 Οι αποφράξεις αποχετεύσεων είναι αυτό μας χαρακτηρίζει ως εταιρεία.\nΔεν υπάρχει λοιπόν κανένα πρόβλημα που να σχετίζεται με την αποχέτευση και να μην μπορούμε να το αντιμετωπίσουμε στο Καβούρι. Η σκληρή δουλειά και η αγάπη που έχουμε για τις αποφράξεις μας έχει κάνει την νούμερο ένα εταιρεία στον χώρο μας.\nΗ Αποφράξεις Καβούρι έχει πολλά χρόνια εμπειρίας στις βουλωμένες αποχετεύσεις.\nΗ εταιρία Αποφρακτική: Αποφράξεις 247 διενεργεί αποφράξεις φραγμένων δικτύων σωληνώσεων αποχέτευσης και βουλωμένων σιφωνίων ή υδρορροών στο Καβούρι και στην Αττική με τιμές που πραγματικά αντικατοπτρίζουν την κακή οικονομική κατάσταση που επικρατεί.\nΑποφράξεις Καβούρι 24 ωρες\nΑποφράξεις Αποχετεύσεων Καβούρι\nΟι περισσότεροι ιδιοκτήτες οικημάτων δεν κατανοούν πλήρως τη σημασία της συντήρησης της αποχέτευσης. Μέχρι να βιώσουν από πρώτο χέρι τα προβλήματα που προκαλούνται από μια βουλωμένη αποχέτευση. Μπορούμε να αναλάβουμε κάθε εργασία. Για μας η δουλειά μας λόγω της εμπειρίας μας, έχει γίνει τρόπος ζωής πλέον. Εσείς και η οικογένειά σας μπορεί να είστε βέβαιοι ότι το πρόβλημα θα αποκατασταθεί. Έχουμε αντιμετωπίσει χιλιάδες καταστάσεις στο παρελθόν και η πείρα και η εμπειρία μας είναι πλέον δεδομένη.Δεν χρειάζεται λοιπόν να διστάζετε. Καλέστε την Αποφράξεις Καβουρίου σήμερα να προγραμματίσετε το δικό σας ραντεβού ώστε να ομαλοποιηθεί και πάλι η καθημερινότητά σας. ανάγκης υπηρεσία καθαρισμού αποστράγγισης σας και να επιστρέψετε κάποια ομαλότητα στην καθημερινή σας ρουτίνα! , εξυπηρετώντας το Καβούρι.\nΤεχνικός της Αποφράξεις Καβούρι\nΑπολυμάνσεις – Απεντομώσεις Καβούρι\nΣτη Απολυμαντική 247 αναλαμβάνουμε απολυμάνσεις και απεντομώσεις στο Καβούρι στοχεύοντας στην καταπολέμηση εντόμων και με απολυμάνσεις και απεντομώσεις στο Καβούρι χρησιμοποιώντας ειδικά εντομοκτόνα και φάρμακα εγκεκριμένα από το Υπουργείο Αγροτικής Ανάπτυξης.\nΟι υπάλληλοι του γραφείου μας, έμπειροι και φιλικοί. Είναι πάντα στην διάθεση σας, 24 ώρες το 24ωρο. Θα απαντήσουν σε κάθε προβληματισμό σας και θα κανονίσουν το ραντεβού σας.:\n← Αποφράξεις Καλλιθέα\nΑποφράξεις Καισαριανή →


TOP 10: Όσα γνωρίζετε είναι λάθος - Γρεβενά – ΝΕΑ- ΕΙΔΗΣΕΙΣ – news- GREVENA TV - O No 1 Ραδιοφωνικός σταθμός της Δυτικής Μακεδονίας με έδρα τα Γρεβενά\n« Ο Γιώργος Μαρίνος αγνώριστος: Η μοναξιά τον οδήγησε στο Σπίτι του Ηθοποιού (εικόνες)\nΣαν σήμερα 12 Φεβρουαρίου: 1964… οι Beatles αρχίζουν να κατακτούν και την Αμερική (video) »\nTOP 10: Όσα γνωρίζετε είναι λάθος\nΟι 10 πιο συχνές παρανοήσεις που κάνουμε\n10. Ο Αντώνιο Μέουτσι εφευρίσκει το τηλέφωνο\nΟ Μέουτσι, ένας εφευρέτης από την Φλωρεντία, παρουσίασε το 1860 μοντέλο μιας ηλεκτρονικής συσκευής που είχε ονομάσει τηλετρόφωνο και υπέβαλε αίτηση για να του χορηγηθεί προσωρινό δίπλωμα ευρεσιτεχνίας το 1871, πέντε χρόνια πριν από την κατοχύρωση της πατέντας του τηλεφώνου από τον Γκράχαμ Μπελ. Λόγω όμως σοβαρών εγκαυμάτων από την ανατίναξη του λέβητα του φέρι μπόουτ Στέιτεν Άιλαντ, ο Μέουτσι παρέμεινε καθηλωμένος στο κρεβάτι και η ευρεσιτεχνία του δεν ανανεώθηκε. Ο Μπελ εργαζόταν στο ίδιο εργαστήριο με τον Μέουτσι από το οποίο είχαν εξαφανιστεί τα πρωτότυπα σχέδια της εφεύρεσης. Το 2002 το αμερικανικό κοινοβούλιο αναγνώρισε τον Μέουτσι ως τον πραγματικό εφευρέτη του τηλεφώνου, θέση με την οποία όμως διαφώνησε μόλις δέκα μέρες αργότερα το κοινοβούλιο του Καναδά. Οπωσδήποτε πάντως το τηλέφωνο είναι πολύ πιο πετυχημένη ονομασία από το τηλετρόφωνο.\n9. Οι Άγγλοι ανακαλύπτουν την σαμπάνια\nΕίναι δύσκολο να φανταστεί κάποιος ότι η σαμπάνια δεν αποτελεί γαλλική ανακάλυψη. Η πραγματικότητα όμως είναι ότι η μέθοδος που ονομάζεται methode champenoise καταγράφηκε για πρώτη φορά στην Αγγλία το 1662 από Άγγλους οι οποίοι εισήγαγαν βαρέλια με πράσινο κρασί από την Καμπανία στο οποίο προσέθεταν ζάχαρη και μελάσα για να γίνει ζύμωση. Οι Γάλλοι τελειοποίησαν το είδος, ενώ ο Βενεδικτίνος μοναχός Ντομ Περινιόν έγινε διάσημος ως ο άνθρωπος που ανακάλυψε την σαμπάνια σε μια πρώιμη επίδειξη μεθόδων καλού μάρκετινγκ.\n8. Οι εφτά που απελευθερώθηκαν από την Βαστίλη\nΗ μέρα της Βαστίλης αποτελεί εθνική εορτή για την Γαλλία, αλλά και σύμβολο του εκδημοκρατισμού. Η μέρα που εκατοντάδες επαναστάτες ξεχύθηκαν στους δρόμους και απελευθέρωσαν από τις φυλακές της Βαστίλης τους φυλακισμένους στις 14 Ιουλίου 1789 απέκτησε μυθικές διαστάσεις, αν και η πραγματικότητα είναι κάπως διαφορετική. Η Βαστίλη χρησιμοποιήθηκε ως φυλακή, αλλά την εποχή του Λουδοβίκου ΙΣΤ φιλοξενούσε, πλέον, κυρίως πρόσωπα που συλλαμβάνονταν με την κατηγορία της συνωμοσίας κατά του Βασιλιά. Την ημέρα της άλωσης της Βαστίλης όμως οι τρόφιμοι της φυλακής ήταν μόλις επτά, εκ των οποίων τέσσερις παραχαράκτες, ο κόμης του Σολάνζ που είχε συλληφθεί για κάποιο σεξουαλικό πταίσμα και δύο τρελοί, εκ των οποίων ο ένας νόμιζε ότι ήταν ο Ιούλιος Καίσαρας.\n7. Ο Νέρωνας που δεν έπαιζε βιολί\nΜε δεδομένο ότι το πρώτο βιολί εμφανίστηκε τον 15ο αιώνα, είναι βέβαιο ότι ο Νέρωνας δεν έπαιζε βιολί όταν καιγόταν η Ρώμη. Είναι πάντως πιθανό να έπαιζε κιθάρα, μια και ήταν γνωστός τραβεστί που του άρεσε να τραγουδάει και να συμμετέχει σε όργια. Σύμφωνα με μια εκδοχή πάντως τραγουδούσε ένα τραγούδι για την φλεγόμενη Τροία, κάτι που υπονοούσε ότι εκείνος είχε βάλει φωτιά στην πόλη. Φαίνεται πάντως πως αυτός είναι ένας μύθος, μια και πιο πιθανό είναι πως την ημέρα που ξέσπασε η φωτιά ο Νέρωνας βρισκόταν στο εξοχικό του αρκετά χιλιόμετρα μακριά από την Ρώμη.\n6. Το Σινικό Τείχος δεν φαίνεται από το φεγγάρι με γυμνό μάτι\nΟι παίκτες του Trivial Pursuit γνωρίζουν ότι το μοναδικό ανθρώπινο δημιούργημα που φαίνεται από το διάστημα με γυμνό μάτι είναι το Σινικό Τείχος. Αυτό όμως αποτελεί μύθευμα, εφόσον στην πραγματικότητα κανένα ανθρώπινο δημιούργημα δεν φαίνεται από το φεγγάρι με γυμνό μάτι, ενώ δεν υπάρχει κανένα σημείο ανάμεσα στην Γη και το φεγγάρι από όπου μόνο το Σινικό Τείχος να είναι ορατό. Μάλιστα κανένα ανθρώπινο κατασκεύασμα δεν είναι ορατό σε ύψος μερικών μόνο χιλιάδων χιλιομέτρων πάνω από την τροχιά της Γης.\n5. Η φάλαινα δεν κατάπιε τον Ιωνά\nΤο μεγαλύτερο πράγμα που μπορεί να καταπιεί η γαλάζια φάλαινα είναι ένα γκρέιπφρουτ. Και αυτό διότι ο φάρυγγας της γαλάζιας φάλαινας έχει σχεδόν την ίδια διάμετρο με ένα πιατάκι του γλυκού και ως εκ τούτου οι φάλαινες αυτές τρέφονται αποκλειστικά με μικροσκοπικά ροζ μαλακόστρακα που μοιάζουν με γαρίδες, τα λεγόμενα κριλ. Η μοναδική φάλαινα που διαθέτει αρκετά μεγάλο φάρυγγα ώστε να μπορούσε να καταπιεί τον Ιωνά είναι η σπερμοφάλαινα, όμως από την στιγμή που θα συμβεί κάτι τέτοιο η μεγάλη οξύτητα των στομαχικών της υγρών καθιστά αδύνατη την επιβίωση.\n4. Οι σκύλοι του Αγίου Βερνάρδου δεν κουβαλούν βαρελάκια με μπράντι\nΗ αποστολή των σκύλων του Αγίου Βερνάρδου είναι κατ’ εξοχήν αντιαλκοολική, ενώ η χορήγηση μπράντι σε πρόσωπα με υπερθερμία θεωρείται ως ιατρικά μη επιτρεπτή. Ο θρύλος όμως για εκπαίδευση σκύλων του Αγίου Βερνάρδου να εμφανίζονται μπροστά στον ταλαιπωρημένο από τα χιόνια τουρίστα με βαρελάκια από μπράντι παραμένει ακλόνητος. Το βαρέλι με μπράντι οφείλεται σε μια ιδέα του Άγγλου καλλιτέχνη Έντοιν Λάντσηρ που ζωγράφισε ένα πίνακα με τίτλο «Αλπικοί Μολοσσοί που επαναφέρουν στην ζωή ένα ταλαίπωρο ταξιδιώτη», που απεικονίζει δύο σκύλους του Αγίου Βερνάρδου, ο ένας εκ των οποίων έχει κρεμασμένο γύρω από το λαιμό του το κλασικό βαρελάκι.\n3. Γιουσέιν Μπολτ εναντίον ιπποπόταμου\nΟ ιπποπόταμος, το μεγαλύτερο ζώο της οικογένειας των χοίρων, φέρει την ευθύνη για τον θάνατο αρκετών τουριστών της Αφρικής που αποφασίζουν να κάνουν νυκτερινές βόλτες την ώρα της βοσκής τους. Οι ξαφνιασμένοι ιπποπόταμοι είναι αρκετά πιο γρήγοροι δρομείς από τον άνθρωπο, παρά το μέγεθός τους, γεγονός που αποδεικνύει πως η σωματική μάζα δεν συνιστά περιορισμό για ένα υποψήφιο αθλητή των Ολυμπιακών Αγώνων. Αν και γενικά φιλήσυχα και χορτοφάγα ζώα, οι ιπποπόταμοι είναι πάντως ιδιαίτερα ευέξαπτοι σε θέματα αυτοπροστασίας. Καρχαρίες, λιοντάρια, κροκόδειλοι, μπορεί να ποδοπατηθούν ή να κοπούν στα δυο, αν διανοηθούν να απειλήσουν τα τέκνα των ταχύτατων αυτών χοίρων.\n2. Οι χαμαιλέοντες δεν αλλάζουν χρώμα ανάλογα με το περιβάλλον\nΟι χαμαιλέοντες αλλάζουν χρώμα ανάλογα με την συναισθηματική τους κατάσταση και η εναρμόνισή τους με το περιβάλλον, όποτε αυτή συμβαίνει, είναι απλή σύμπτωση. Ο μύθος για αλλαγή του χρώματος των χαμαιλεόντων ανάλογα με το περιβάλλον είχε πρωτοεμφανιστεί στο έργο του Αντίγονου του Καρύστιου περί τα 240 π.Χ, και παρά το γεγονός ότι ο Αριστοτέλης είχε ορθά συνδέσει την αλλαγή του χρώματος των χαμαιλεόντων με τον φόβο, ο μύθος επικράτησε στην συνείδηση των περισσοτέρων ανθρώπων. Οι χαμαιλέοντες αλλάζουν χρώμα όταν φοβούνται ή φλερτάρουν ή νικηθούν ή λόγω αυξομείωσης της θερμοκρασίας και του φωτός ή και λόγω κινδύνου.\n1. Μετρώντας τα πόδια μιας σαρανταποδαρούσας\nΚι όμως οι σαρανταποδαρούσες δεν έχουν σαράντα πόδια, αλλά ούτε και εκατό, όπως υποδηλώνει η λατινική τους ονομασία (centipede). Υπάρχουν διάφορα είδη σαρανταποδαρούσας, αλλά κανένα από αυτά δεν έχει ακριβώς σαράντα πόδια. Τα ζεύγη των ποδιών μιας σαρανταποδαρούσας κυμαίνονται συνήθως από 15 μέχρι και 191, κάτι που σημαίνει ότι μια σαρανταποδαρούσα μπορεί να έχει μέχρι και 382 πόδια. Ευτυχώς οι θηλυκές σαρανταποδαρούσες δεν φοράνε παπούτσια.\nThis entry was posted on Τρίτη, 11 Φεβρουαρίου, 2014 at 23:58 and is filed under 10, ΚΟΣΜΟΣ, ΠΑΡΑΞΕΝΑ. You can follow any responses to this entry through the RSS 2.0 feed. You can skip to the end and leave a response. Pinging is currently not allowed.


Χρυσές Σφαίρες 2017 - Νικητές: La La Land & Moonlight\nΧρυσές Σφαίρες 2017 - Νικητές: La La Land & Moonlight Κατηγορία: Χρυσές Σφαίρες\tΤελευταία ενημέρωση : 12 Ιανουαρίου 2017\tΔημοσιεύθηκε : 09 Ιανουαρίου 2017 Γράφτηκε από τον/την Jim Papamichos\tΕκτύπωση Ηλεκτρονικό ταχυδρομείο Twitter\nLa La Land (κατηγορία μιούζικαλ / κωμωδία) και Moonlight (δραματική κατηγορία) οι μεγάλοι νικητές της βραδιάς! Το πρώτο, όμως ... "σάρωσε" κυριολεκτικά με 7 Χρυσές Σφαίρες!\nΌπως δείχνουν τα πράγματα στα Όσκαρ σε ενάμιση μήνα θα αναμετρηθούν τρία μεγάλα φαβορί: οι δύο κερδισμένοι της σημερινής βραδιάς των Χρυσών Σφαιρών μαζί με το Μια πόλη δίπλα στη θάλασσα (Manchester by the Sea). Δεν βλέπω κάποια άλλη ταινία να μπορεί αυτή τη στιγμή να τους ανταγωνιστεί και να ανατρέψει τα τρέχοντα προγνωστικά. Εκπλήξεις μπορεί να υπάρξουν σε άλλες κατηγορίες. Πάντως το μεγάλο αδιαφιλονίκητο φαβορί που αύξησε τις πιθανότητες επικράτησης στα βραβεία της Ακαδημίας Κινηματογράφου είναι ένα: La La Land ...\nΦέτος κέρδισαν οι ταινίες με τις περισσότερες υποψηφιότητες:\nΤο La La Land (διανομής Odeon) είχε 7 υποψηφιότητες και κέρδισε 7 ! Δεν έχασε καμία Χρυσή Σφαίρα σε όσες κατηγορίες είχε προταθεί (Καλύτερης Κωμωδίας / Μιούζικαλ, Σκηνοθεσίας (Ντάμιεν Σαζέλ), Σεναρίου (Ντάμιεν Σαζέλ), Α' Ανδρικού Ρόλου (Ράιαν Γκόσλινγκ), Α' Γυναικείου Ρόλου (Έμα Στόουν), Μουσικής και Τραγουδιού). Η ταινία αφηγείται την ιστορία ενός πιανίστα της τζαζ, του Σεμπάστιαν (Ράιαν Γκόσλινγκ), ο οποίος γνωρίζει μία φιλόδοξη ηθοποιό, τη Μία (Έμμα Στόουν), και ερωτεύονται παράφορα. Η σχέση τους θα αποδειχθεί καταλυτική, τόσο για τις αποφάσεις που καλούνται να πάρουν για την επαγγελματική τους ζωή, όσο και για την προσωπική. Το Moonlight (διανομής Seven films) είχε 6 υποψηφιότητες: Καλύτερης Δραματικής Ταινίας, Σκηνοθεσίας (Μπάρι Τζένκινς), Σεναρίου (Μπάρι Τζένκινς), Β' Ανδρικού ρόλου (Μαχερσάλα Άλι), Β' Γυναικείου ρόλου (Ναόμι Χάρις) και Μουσικής, αλλά κέρδισε μόνο μία Χρυσή Σφαίρα, την πιο σπουδαία: της Καλύτερης Δραματικής Ταινίας! Σημειώστε πως μετά το περσινό κράξιμο του Σπάικ Λι και την παρότρυνση της Προέδρου της Ακαδημίας για περισσότερες υποψηφιότητες και βραβεία και σε άλλες φυλές πλην της λευκής (και στην διαφορετικότητα επίσης), φέτος έγινε το αναμενόμενο! Moonlight και Βαϊόλα Ντέιβις, στις κινηματογραφικές κατηγορίες, Atlanta, The People v. O.J. Simpson: American Crime Story, Τρέισι Έλις Ρος και Ντόναλντ Γκλόβερ στις τηλεοπτικές πήραν εξιλέωση για την περισινή απουσία "μαύρου" χρώματος"...\nΜια διαχρονική ιστορία μιας ολόκληρης ζωής, μιας ανθρώπινης επαφής κι αυτογνωσίας, το Moonlight εξιστορεί τη ζωή ενός νεαρού από την παιδική του ηλικία έως και την ενηλικίωση, καθώς παλεύει να βρει τη θέση του στον κόσμο. Ένα ζωτικό πορτρέτο της σύγχρονης ζωής ενός αφροαμερικανού κι ένας ποιητικός διαλογισμός για την ταυτότητα, την οικογένεια, τη φιλία, την αγάπη πλημμυρισμένος με βαθιά συμπόνοια και καθολικές αλήθειες. Το συγκλονιστικό όραμα του Μπάρι Τζένκινς συγκινεί με την απεικόνιση των στιγμών, των ανθρώπων και των αγνώστων δυνάμεων που πλάθουν στη ζωή μας και μας καθορίζουν.\nΤο Μια πόλη δίπλα στη θάλασσα (Manchester by the Sea) (διανομής Feelgood) είχε 5 υποψηφιότητες και κέρδισε μόνο μία Χρυσή Σφαίρα, στην κατηγορία Α' Ανδρικού Ρόλου (Κέισι Άφλεκ). Οι άλλες της υποψηφιότητες ήταν στις κατηγορίες Καλύτερης Δραματικής Ταινίας, Σκηνοθεσίας (Κένεθ Λόνεργκαν), Σεναρίου (Κένεθ Λόνεργκαν) και Β' Γυναικείου Ρόλου (Μισέλ Γουίλιαμς). Είναι η πρώτη φορά που ο Κέισι Άφλεκ κερδίζει Χρυσή Σφαίρα ενώ ήταν η δεύτερη υποψηφιότητά του. Η ταινία αφηγείται την ιστορία του Λι (Κέισι Άφλεκ) ο οποίος επιστρέφει στη μικρή πόλη, όπου γεννήθηκε, με αφορμή τον θάνατο του αδελφού του και το γεγονός ότι αναλαμβάνει την κηδεμονία του ανήλικου ορφανού ανιψιού του (Λούκας Χέτζες). Εκεί, θα έρθει αντιμέτωπος με την αποξενωμένη γυναίκα του (Μισέλ Γουίλιαμς) και όλες τις ανοιχτές υποθέσεις του παρελθόντος.\nΗ έκπληξη της βραδιάς, ήταν η Χρυσή Σφαίρα Α' Γυναικείου ρόλου στην Ιζαμπέλ Ιπέρ, που πρωταγωνιστούσε σε ξενόγλωσση ταινία! Το Εκείνη (Elle) του Πολ Βερχόφεν έκανε 2 στα 2, όπως το La La Land (7 στα 7, όμως) αφού κέρδισε και την Χρυσή Σφαίρα καλύτερης ξενόγλωσσης ταινίας και έφυγε με "όλο το πακέτο". Για την γαλλίδα ηθοποιό ήταν η πρώτη υποψηφιότητα και η πρώτη Χρυσή Σφαίρα που κερδίζει και δήλωσε μετά τη βράβευσή της:\nΥπάρχουν άνθρωποι από όλο τον κόσμο σ’ αυτή την αίθουσα: από την Κίνα μέχρι τον Αραβικό κόσμο, από την Αμερική μέχρι την Ευρώπη. Μην περιμένετε ότι το σινεμά θα ορθώσει τοίχους και όρια ανάμεσά μας. Σας ευχαριστώ.\nΚαλύτερο Κινούμενο Σχέδιο το Ζωούπολη (Zootopia / Zootropolis)\nΚαλύτερη Τηλεοπτική Δραματική σειρά το "The Crown" και στην κατηγορία Κωμωδίας / Μιούζικαλ το "Atlanta".\nΗ Βαϊόλα Ντέιβις κέρδισε επιτέλους τη Χρυσή Σφαίρα Β' Γυναικείου ρόλου για την ερμηνεία της στο «Fences», δίπλα στον Ντένζελ Ουάσινγκτον, μετά από 5 υποψηφιότητες! Δήλωσε χαρακτηριστικά: Αυτή ήταν η πέμπτη μου υποψηφιότητα. Έβγαλα όλες τις φωτογραφίες, πήγα στο επίσημο δείπνο. Ήρθε στην ώρα του.\nΣτο «Fences» υποδύεται τη γυναίκα ενός πρώην παίκτη του μπέιζμπολ που αγωνίζεται για να συντηρήσει την οικογένειά του.\nΟ βρετανός ηθοποιός Άαρον Τέιλορ-Τζόνσον κέρδισε τη Χρυσή Σφαίρα Β' Ανδρικού ρόλου για την ερμηνεία του στα «Νυκτόβια Πλάσματα» του Τομ Φορντ. Στο δραματικό θρίλερ πρωταγωνιστούν επίσης η Έιμι Άνταμς και ο Τζέικ Τζίλενχαλ.\nΤέλος τη βραδιά έκλεψε η Μέριλ Στριπ που τιμήθηκε με το βραβείο Σεσίλ Ντε Μιλ (Μνεία συνολικής προσφοράς). Στο λόγο της στράφηκε ενάντια στον Ντόναλντ Τραμπ (χωρίς να τον κατονομάσει !), απέναντι στα ξενοφοβικά του παραληρήματα, ενώ δεν παρέλειψε να αναφερθεί στην Κάρι Φίσερ, που έφυγε πριν λίγες μέρες από τη ζωή.\nIt's official: #LaLaLand makes Golden Globe history with 7 awards, wins Best Musical/Comedy Film https://t.co/h182qjIx41 #GoldenGlobes pic.twitter.com/44RmmKUtL2\nΗ 74η απονομή των Χρυσών Σφαιρών έγινε την Κυριακή 8 Ιανουαρίου 2017 (Δευτέρα 9 Ιανουαρίου 3π.μ. ώρα Ελλάδος) με οικοδεσπότη τον Τζίμι Φάλον.\nΔείτε όλα τα βραβεία παρακάτω...\nWINNERLa La Land\nZootopia Best Motion Picture - Foreign Language\nback to top\tΜεριλ Στριπ κατά Ντόναλντ Τραμπ\t«La La Land»: Το μεγάλο φαβορί στις Χρυσές Σφαίρες Διαβάστε ακόμα\nHomeCinemaΒραβείαΧρυσές ΣφαίρεςΧρυσές Σφαίρες 2017 - Νικητές: La La Land & Moonlight


Ακόμα μια συνεργασία μας με την εταιρεία χειροποίητων κοσμημάτων Barbora Jewellery στέφθηκε με επιτυχία.\nΤυπωμένα κουτιά με ροζ μεταλλοτυπία και τυπωμένα πουγκιά με βαθυτυπία.\nΙδιαίτερα κουτιά και πουγκιά τυπωμένα με δύο διαφορετικές τεχνικές εκτύπωσης, μεταλλοτυπία και βαθυτυπία, κατασκευάστηκαν για να συσκευάσουν τα κοσμήματα Barbora, με επιρροές από τον ελληνικό πολιτισμό, τη μυθολογία και την αρχαιότητα.\nΣυσκευασίες που αναδεικνύουν τη μοναδικότητα των κοσμημάτων σας.\nΗ αποστολή της μάρκας αυτής είναι να αποδίδει στα κοσμήματά της το κομψό και ντελικάτο στοιχείο, φροντίζοντας να ενισχύσει τη θηλυκότητα μιας γυναίκας που τα φορά σε όποια ηλικία κι αν βρίσκεται.\nΠουγκιά – τσεπάκια με κουμπί και τύπωμα με βαθυτυπία.\nΣχεδιάσαμε επώνυμα χάρτινα λευκά κουτιά Barbora με σαγρέ υφή σε ποικίλες διαστάσεις, σύμφωνα με τις ανάγκες του πελάτη, και τυπωμένο λογότυπο με την τεχνική της ροζ μεταλλοτυπίας.\nΣχεδιασμός επωνυμίας και εκτύπωση κουτιών σε εξατομικευμένες διαστάσεις, σύμφωνα με τις ανάγκες σας.\nΕπιπλέον, τα τσεπάκια κοσμημάτων με τρουκ κλέβουν την παράσταση. Επιλέχθηκαν σε παιχνιδιάρικα χρώματα φούξια και λιλά και τυπώθηκαν με την τεχνική εκτύπωσης της βαθυτυπίας.\nNewman πουγκιά για κοσμήματα και αξεσουάρ. Τυπώστε αυτό που επιθυμείτε.\nThis entry was posted in Boxes, Διάφορα, Εκτύπωση, Οι δουλειές μας, Συσκευασία, Πουγκιά and tagged θήκη κοσμημάτων, ektypwsi, kosmima, logotypo, metallotypia, NewMan, Newman συσκευασίες, pougki, pougkia, syskevasia, vathitypia, βαθυτυπία, thermotypia, εκτυπωμένα πουγκιά, εκτυπωμένο πουγκί, εκτύπωση, εκτύπωση σε κουτί, εκτύπωση σε κουτιά, εκτύπωση σε πουγκί, εκτύπωση σε πουγκιά, θερμοτυπία, θήκη, χονδρική, custom κουτιά, custom κουτί, κουτιά χονδρική, μεταλλοτυπία, κοσμηματοπωλείο, Κοσμημάτων, κουτί, κουτί κοσμημάτων, κουτί με εκτύπωση, κουτί με λογότυπο, κουτί συσκευασίας, κουτί χονδρική, Κουτιά κοσμημάτων, Κουτιά κοσμημάτων με εκτύπωση, κουτιά συσκευασίας, Κόσμημα, Κατάστημα Κοσμημάτων, πουγκί, πουγκί με εκτύπωση, πουγκί σχήμα τσέπης, πουγκιά, τύπωμα, τυπωμένα κουτιά, τυπωμένα πουγκιά, τυπωμένο κουτί, τυπωμένο πουγκί, κοσμήματα.\nHermina Athens: Είδη συσκευασίας με λογότυπο


ΝΕΟ ΔΙΑΓΡΑΜΜΑ ΕΞΟΙΚΟΝΟΜΗΣΗΣ ΕΝΕΡΓΕΙΑΣ 4/2016 – ΓΕΝΕΜ > Ταχυθερμαντήρες CLAGE – TRITON – KOSPEL – WIJAS – CRONUS O'RING – ZANKER\nΑρχική σελίδα / ΤΑΧΥΘΕΡΜ. ΑΠΟΔΟΣΗ ΣΕ ΛΙΤΡΑ/ΛΕΠΤΟ & ΣΥΓΚΡΙΣΗ με Θερμοσ. & Ηλιακό / ΝΕΟ ΔΙΑΓΡΑΜΜΑ ΕΞΟΙΚΟΝΟΜΗΣΗΣ ΕΝΕΡΓΕΙΑΣ 4/2016\nΚωδικός προϊόντος: sku.848610 Κατηγορία: ΤΑΧΥΘΕΡΜ. ΑΠΟΔΟΣΗ ΣΕ ΛΙΤΡΑ/ΛΕΠΤΟ & ΣΥΓΚΡΙΣΗ με Θερμοσ. & Ηλιακό\nΔώστε πρώτος μία αξιολόγηση “ΝΕΟ ΔΙΑΓΡΑΜΜΑ ΕΞΟΙΚΟΝΟΜΗΣΗΣ ΕΝΕΡΓΕΙΑΣ 4/2016” Ακύρωση απάντησης\nΤΑΧΥΘΕΡΜΑΝΤΗΡΑΣ ΣΥΓΚΡΙΣΗ ΘΕΡΜΟΣ. & ΗΛΙΑΚΟΣ ΑΠΟΔΟΣΗ ΤΑΧΥΘΕΡΜΑΝΤΗΡΩΝ σε λίτρα / λεπτό


Μπουτάρης: Μια χαρά τον βλέπω τον Τσίπρα, συμβιβάστηκε | Πολιτική Ειδήσεις\nΜπουτάρης: Μια χαρά τον βλέπω τον Τσίπρα, συμβιβάστηκε\n«Μια χαρά τον βλέπω τον Τσίπρα. Δεν του πέρασε και συμβιβάστηκε» δήλωσε ο δήμαρχος Θεσσαλονίκης Γιάννης Μπουτάρης.\n«Μια χαρά τον βλέπω τον Τσίπρα. Δεν του πέρασε και συμβιβάστηκε». Αυτό δήλωσε ο δήμαρχος Θεσσαλονίκης Γιάννης Μπουτάρης σε συνέντευξη που παραχώρησε στο «Πρακτορείο fm 104,9».\nΌπως συμπλήρωσε, πρέπει «να τελειώσουν οι διαδικασίες της αξιολόγησης, να οριστικοποιηθεί η κατάσταση για το χρέος και να αφήσουμε αυτούς που έχουν διαχειριστεί το θέμα να το τελειώσουν».\nΚληθείς να σχολιάσει τη στάση του πρωθυπουργού Α. Τσίπρα, ο κ. Μπουτάρης σημείωσε: «Μια χαρά τον βλέπω τον Τσίπρα. Η κατάσταση τον εξαναγκάζει σ' αυτήν την πορεία. Ο Τσίπρας θεώρησε -και όλοι οι ΣΥΡΙΖΑΙΟΙ- ότι μπορούν να κάνουν ό,τι θέλουν σε ένα σύστημα που είναι απίστευτα σκληρό. Δεν του πέρασε και συμβιβάστηκε. Το μεγαλύτερο πρόβλημα στην Ελλάδα σήμερα είναι ότι έχουν χαμηλώσει οι απαιτήσεις του κόσμου και δεν αντιδρά».\nΕρωτηθείς για τον Κ. Μητσοτάκη, ο δήμαρχος Θεσσαλονίκης τόνισε πως «είναι πολύ νωρίς ακόμη για να πεις ότι ο Κυριάκος έχει γίνει απόλυτα αποδεκτός από τη Νέα Δημοκρατία, από όλο το σύστημα. Περιμένω να αναγεννήσει τη ΝΔ. Δεν ψηφίζω ΝΔ, όμως, είναι ένα κόμμα που σήμερα δεν κυβερνάει, αύριο θα κυβερνήσει. Πρέπει να είναι ένα κόμμα σοβαρό».\nΌταν ερωτήθηκε για το πρόεδρο των ΑΝΕΛ Πάνο Καμμένο ο κ. Μπουτάρης πάντως απέφυγε να σχολιάσει: «Δεν θέλω να κάνω σχόλια, ειδικά για τον Καμένο» ανέφερε.\nΤέλος, αναφορικά με το προσφυγικό και την εκκένωση της Ειδομένης, ο κ. Μπουτάρης δήλωσε πως «έχουν δημιουργηθεί ατελείς καταυλισμοί, είναι σε σκηνές ακόμη οι πρόσφυγες», ενώ για τον χώρο του λιμανιού σημείωσε: «Το λιμάνι ήταν μόνο μία προσωρινή κατάσταση, ωστόσο, κοντεύει να γίνει μόνιμη. Κι εμείς πιέζουμε να φύγουν»


##### Χρονολόγηση εργασίας με το Sangerhausen – Ατμού Κοινότητα :: το Team Fortress 2 – Ινδουισμός χρονολόγηση.\nΕίμαστε πολύ κοντά στην οριστικοποίηση βελτιωμένη ροή εργασίας μας για την χρονολόγηση εφαρμογές για το Android χρονολόγηση Sangerhausen. Ξανά και ξανά, οι συνθήκες εργασίας έχουν έρθει υπό έλεγχο. IHK azubi ταχύτητας χρονολόγηση Dsseldorf Rasta ραντεβού χωρίς Rasta. Νοέμβριος ιστορίες τέρας στο αστυνομικό τμήμα Sangerhausen Η Ημέρα Η ανάγνωση είναι μια καλή.\nΣάνγκερχάουζεν (Sangerhausen), μόλις 18 χρόνων. Νοέμβριος ιστορίες τέρας στο αστυνομικό τμήμα Sangerhausen Η Ημέρα Η ανάγνωση είναι μια καλή παράδοση εδώ και. Landesliga Bremen πρωτοχρονιατικο λαχειο αποτελεσματα 2015.\nOllheim ταχύτητα διασκέδαση χρονολόγηση εκδηλώσεις Λονδίνο. Αυτόματη Τσερκομηχανή. χρονολόγηση εργασίας με το Sangerhausen με ανθρακα φυγοκεντρωτής Κατασκευαστής: VEB Chemieanlagenbau Staßfurt Maschinfabrick Sangerhausen Τύπος: SZB0 1000C Κωδικός. Ιουλίου του έτους 6412 (η χρονολόγηση είναι από κτίσεως κόσμου.\nχρονολόγηση εργασίας με το Sangerhausen7


ΣΤΗΝΟΥΝ ΕΚΝΟΜΗ ΔΙΚΟΓΡΑΦΙΑ σαν της ΧΡΥΣΗΣ ΑΥΓΗΣ. “Φτηνή πολιτική πόρνη…”. Πρωταγωνίστρια η Κ. Παπακώστα, “κατουρημένη” : “Ο Μητσοτάκης είναι ηθικός αυτουργός της εγκληματικής οργάνωσης”. Όλοι για κακούργημα. Πατριώτες στο απόσπασμα, σε άγριο κομμουνιστικό δόκανο. Όλα τα μηνύματα των δήθεν “τηλεφωνικών απειλών” – Makeleio.gr\nHomeΚΕΝΤΡΙΚΗ-1ΣΤΗΝΟΥΝ ΕΚΝΟΜΗ ΔΙΚΟΓΡΑΦΙΑ σαν της ΧΡΥΣΗΣ ΑΥΓΗΣ. “Φτηνή πολιτική πόρνη…”. Πρωταγωνίστρια η Κ. Παπακώστα, “κατουρημένη” : “Ο Μητσοτάκης είναι ηθικός αυτουργός της εγκληματικής οργάνωσης”. Όλοι για κακούργημα. Πατριώτες στο απόσπασμα, σε άγριο κομμουνιστικό δόκανο. Όλα τα μηνύματα των δήθεν “τηλεφωνικών απειλών”\nΣΤΗΝΟΥΝ ΕΚΝΟΜΗ ΔΙΚΟΓΡΑΦΙΑ σαν της ΧΡΥΣΗΣ ΑΥΓΗΣ. “Φτηνή πολιτική πόρνη…”. Πρωταγωνίστρια η Κ. Παπακώστα, “κατουρημένη” : “Ο Μητσοτάκης είναι ηθικός αυτουργός της εγκληματικής οργάνωσης”. Όλοι για κακούργημα. Πατριώτες στο απόσπασμα, σε άγριο κομμουνιστικό δόκανο. Όλα τα μηνύματα των δήθεν “τηλεφωνικών απειλών”\nΔΙΑΒΑΣΤΕ ΣΤΟ ΑΝΤΙΣΥΣΤΗΜΙΚΟ ΜΑΚΕΛΕΙΟ ΤΗΣ ΠΕΜΠΤΗΣ ΠΟΥ ΕΣΠΑΣΕ ΤΑ ΚΑΡΤΕΛ ΤΗΣ ΨΕΥΤΟΕΝΗΜΕΡΩΣΗΣ ΚΑΙ ΤΟΥ ΧΡΕΩΚΟΠΗΜΕΝΟΥ ΕΚΔΟΤΙΚΟΥ ΚΑΤΕΣΤΗΜΕΝΟΥ.\n“ΤΟΥΣ ΕΠΙΑΣΑΝ ΚΑΒΑΛΑ” να κυλιούνται στα πατώματα. “Τι σου κάνω Νίκο μου,...\nΑΠΑΤΕΩΝΑΣ ΕΥΑΓΓΕΛΑΤΟΣ έστησε μαϊμού ακτινογραφία ΚΟΡΩΝΟΪΟΥ. Εκ προμελέτης διατεταγμένος εγκληματικός πανικός: “Δείτε...\n“ΞΩΓΑΜΑ” του ΕΤΣΕΒΙΤ προσκύνησαν τον ΑΤΤΙΛΑ. Αποκαλύπτουμε το σκοτεινό τούνελ της “ελληνοτουρκικής...\n18|01|2019 στις 00:38\nΜε τόσο βρισίδι και κατάρες απορώ πως ζούν ακόμα όλοι αυτοί οι προδότες πολιτικοι.\nΦυσικά δεν θα πρέπει να ξεχνάμε και τους “αθέατους” δικαστικούς , τα μεγαλύτερα σκουλήκια της όλης υπόθεσης. Οι δικαστικοί είναι χειρότεροι και από τους πολιτικούς , αυτοί έχουν το μεγαλύτερο μέρος της ευθύνης για ότι περνά σήμερα η χώρα.\nΟ/Η Επιστρατος λέει:\n17|01|2019 στις 23:22\nΟταν συνελλαμβαναν τον Αρχηγο και τον Κασιδιαρη ,οι Νεοδημοκρατες χαιρονταν.Τωρα οι μπολσεβικοι κομισσαριοι χτυπουν και την δικη τους πορτα.Μεγα λαθος του Σαμαρα να κινηγησει τον Εθνικιστικο Χωρο μιμουμενος τον πνευματικο του πατερα Αβερωφ.Ιδου τα αποτελεσματα.\nΟ/Η Αντιπολιτικ λέει:\n17|01|2019 στις 21:49\nΚαταραμένοι όσοι ψήφισαν ΝΔ,πασοκ,ΣΥΡΙΖΑ, ποτάμια και κάμπους\nΟ/Η Πίπης λέει:\n17|01|2019 στις 19:04\nΣτέφανε καμία φωτο εν δράση του ανώμαλου παιδεραστή Παπαχριστοδούλου, δεν έχεις για να την βγάλεις στην φορά;;;γαμησε τους ρε…\n17|01|2019 στις 15:51\nΤΡΑΒΕΛΙ ΑΘΕΗ ΠΑΠΑΚΩΣΤΑ ΑΝΤΙΧΡΙΣΤΗ ΓΑΜΩ ΤΟ ΔΙΑΟΛΟ ΠΟΥ ΠΡΟΣΚΥΝΑΣ…ΔΝ ΕΧΕΙΣ ΚΑΙ ΠΟΛΛΑ ΧΡΟΝΑ ΖΩΗΣ ΑΚΟΜΑ,Η ΚΟΛΑΣΗ ΣΕ ΠΕΡΙΜΕΝΕΙ…ΑΠΟΦΑΣΙΣΕ ΠΩΣ ΘΑ ΠΑΣ ΣΤΟ ΔΙΑΟΛΟ,ΜΟΝΗ ΣΟΥ Η ΘΑ ΣΕ ΣΤΕΙΛΟΥΜΕ ΜΕΙΣ 1 ΩΡΑ ΝΩΡΙΤΕΡΑ…ΠΑΡΕ ΚΑΙ ΤΟΥΣ ΚΝΙΤΕΣ ΜΕ ΤΑ ΑΝΑΡΧΙΔΙΑ ΑΝΤΙΦΑΚΛΑΝΕΣ ΜΑΖΙ ΣΟΥ\n17|01|2019 στις 09:59\nΗ καταλληλότερη δουλειά για την “κυρία” είναι πατρόνα σε μπουρδέλο. Το έχει το στυλ, η πολιτική την μάρανε, κόψε φάτσα και βγάλε συμπέρασμα.


katharmata: ΜΙΣΘΟΙ ΕΡΤ\napo emena gia filous kai olous\nαπο : http://hellenicrevenge.blogspot.com/2010/02/2010.html\n1 ΜΙΣΘΟΛΟΓΙΟ ΕΡΤ\nΗ ΠΡΟΚΛΗΣΗ ΤΟΥ ΕΛΛΗΝΙΚΟΥ ΛΑΟΥ.\nΑΥΤΑ ΤΑ ΚΑΘ.... ΠΛΗΡΩΝΟΥΜΕ ,\nΠΟΥ ΔΙΑΜΟΡΦΩΝΟΥΝ ΚΟΙΝΩΝΙΚΗ ΑΠΟΨΗ ΚΑΙ ΠΟΛΙΤΙΚΗ.\nΤα 58000 περίπου ευρώ που παίρνει από την ΕΡΤ το εξάμηνο, δεν του\nφτάνουν, οπότε μπορεί να απασχολείται και στο δημοτικό ραδιόφωνο. Οι δημότες της Αθήνας τον πληρώνουν διπλά, και στα τέλη και στην ΔΕΗ! Εύγε! Α, είναι και ο μπαμπάς στην... ΕΡΤ, ο Στάμος Ζούλας να μην το ξεχνάμε αυτό, με παχυλό επίσης μισθό αρκετών χιλιάδων ευρώ!\nO Λυριτζής με τον Οικονόμου κλαίγονταν για τους συμβασιούχους.\nΤι υποκρισία, τι ντροπή για όλους αυτούς που εμπαίζουν όλους εμάς\nπου δίνουμε καθημερινό αγώνα επιβίωσης. Τι υποκρισία από δυο άνδρες που λογικό είναι να ασχολούνται με τον Ολυμπιακό, αφού έχουν λύσει όλα τα άλλα προβλήματα.\nΚαλά λένε την εκπομπή τους στο ραδιόφωνο "Οι εργολάβοι", γιατί τέτοιους μισθούς μόνο υπερεργολάβοι έχουν. Όσο για τον Τριλίκη, τον ...αρχισυντάκτη τους; Βγάζει μόνο 57.000 ευρώ το εξάμηνο! Τίποτα.\nΘα μπορούσε να λέει η Ρένια Τσιτσιμπίκου με αυτά που βγάζει! 62,000 ευρώ!\nΗ δουλειά της είναι να κάνει ταξίδια, να δείχνει τις ομορφιές της\nΕλλάδας και να βάζει ζεστό χρήμα στην τσέπη. Την χρυσοπληρώνουμε την Ρένια Τσιτσιμπίκου, όπως και τον Γιώργο Αμυρά που ...και αυτός παίρνει τα ίδια πάνω κάτω.\nΕύγε στους καθηγητές πανεπιστημίων που διάγουν ήθος! Και χωρίς να\nαναφερόμαστε προσωπικά, ας βγάλουν τα συμπεράσματά τους οι αναγνώστες, όταν βλέπουν την κυρία Παναγιωταρέα, να βγάζει πάνω από 4000 ευρώ την εκπομπή ...που μπορεί να είναι και παραπάνω, καθώς δεν μεταδίδεται ανελλιπώς κάθε εβδομάδα!\nΑυτός είναι ξάδερφος του Ευάγγελου Αντώναρου, πρώην κυβερνητικού εκπροσώπου της Νέας Δημοκρατίας. Δημοσιογράφος το επάγγελμα ....αμείβεται με το ...ευτελές ποσό των 84.000 ευρώ! Τον έριξε τον ξάδερφο ο Ευάγγελος...\nΓια την εκπομπή του, που είναι μια φορά την εβδομάδα, παίρνει 84.000 ευρώ!\nΔεν ξέρουμε αν όλα αυτά προκαλούν οργή, αλλά δεν υπάρχει καμία\nαντίδραση από κανένα υπεύθυνο για αυτούς τους μισθούς που παίρνουν κάποιοι δημοσιογράφοι!\nΟ Μιχάλης Κεφαλογιάνης ...αμείβεται με 84.000 ευρώ για μια εκπομπή\nτην εβδομάδα με θέματα υγείας. Πρόκληση παιδιά!!!\nΟ Παύλος (πουρουπουπου) Παπαδημητρίου τσεπώνει κάθε χρόνο 113.880 ευρώ!\nΔεν θα μπορούσε μια αθλητική εκπομπή σαν την Αθλητική Κυριακή, να\nμην χρυσώνει το Xάπι στον παρουσιαστή Παύλο Παπαδημητρίου. Εντάξει ο άνθρωπος είναι και διευθυντής, να μην παίρνει κάτι παραπάνω; Από την άλλη ο Γιώργος Νταούλης, σκηνοθέτης, βγάζει...114,000 ευρώ. Πω πω χρήμα....\nΚαι εμείς που νομίζαμε ότι δεν έχουμε δει τα χειρότερα! Όσο είναι\nένας καλός μηνιαίος μισθός για έναν εργαζόμενο, είναι το μεροκάματο της Πόπης Τσαπανίδου.\nΚοντά 1000 ευρώ τη μέρα ...παίρνει η συμπαθής δημοσιογράφος γι την εκπομπή της. μακάρι να ήταν όλοι οι συμβασιούχοι Έτσι! Της Πόπης!\nΗ παρουσιάστρια του κεντρικού δελτίου της ΝΕΤ το Σαββατοκύριακο Πηνελόπη Γαβρά, αμείβεται με εξαμηνιαία σύμβαση με το ποσό των 75.420 ευρώ ή καλύτερα με 12.570 ευρώ το μήνα, όσα δηλαδή και ένας συμβασιούχος stage.\nΑπό την άλλη ο Γιάννης Πολίτης ...παίρνει λιγότερα, μόλις 72,000 ευρώ περίπου για έξι μήνες εργασία. Κρίμα, να μην τους ανανεώσουν τις πενιχρές συμβάσεις...\nΕπειδή πολλοί δεν θα θυμάστε το χορό που έκανε για τον Σάκη Ρουβά,\nλίγη σημασία έχει άλλωστε, το ζητούμενο είναι ότι αυτή η κυρία,\nπου κάθεται χωρίς να έχει εκπομπή, παίρνει μηνιαίο μισθό ...σχεδόν 15..000 ευρώ!\nΚύριε Γερουλάνε μπλέξατε...\nΑν θέλετε περιέργεια να μάθετε πως αμείβεται το δίδυμο της πρωινής\nγραμμής, δεν έχετε παρά να πολλαπλασιάσετε για τον μεν Οικονόμου τους 12 μήνες με το 27.000 ευρώ το μήνα και ...για τον Βασίλη Λυριτζή- ας μην κάνετε πολλαπλασιασμούς-, απλά αμείβεται με 180.000 ευρώ!\nΡε παιδιά, τι σημαίνει ειδικός σύμβουλος και ειδικών θέσεων στην ΕΡΤ;\nΟ Πευκιανάκης, πρώην συνεργάτης του Μητσοτάκη, ειδικός σύμβουλος\nστην ΕΡΤ με αμοιβή 102.786 ευρώ!\nΔεν έχει τελειωμό η λίστα της ντροπής της ΕΡΤ, με όλους αυτούς που\nξεζουμίζουν τον κρατικό φορέα, και επομένως όλους εμάς.\nΑπίστευτοι μισθοί, που κάποιο απολαμβάνουν με θέση επί εδικών θεμάτων,\nόπως ο ...Γιάννης Πευκιανάκης, συνεργάτης του\nΚώστα Μητσοτάκη που αμείβεται με 8.500 το μήνα για να δίνει συμβουλές!\nΑν δεν έχεις μπάρμπα στην Κορώνη...\nΠοιος είπε ότι η ΕΡΤ δεν είναι οικογενειακή υπόθεση;\nΦάνης Παπαθανασίου και Νίκος Παπαθανασίου φτάνουν τα 135.000 ευρώ.\nΦρίξε κόσμε να δεις τι πληρώνεις. Ο δημοσιογράφος Φάνης Παπαθανασίου και ο σκηνοθέτης Νίκος, έχουν συγγενική σχέση. Οι αμοιβές του πρώτο, χωρίς τις αποστολές, τα επιδόματα, τα εκτός έδρας, φτάνουν τις 72.470 ευρώ!\nΑπό την άλλη, ο....Νίκος Παπαθανασίου -συγγενής του- παίρνει μόλις 62.384 ευρώ.\nΣυγχαρητήρια στην οικογένεια.\n984.000 ευρώ αμοιβή για 4 υπαλλήλους είναι πολλά;\nΟύτε 1.000.000 ευρώ δεν είναι!\nΣτην κορυφή της λίστας της ντροπής της ΕΡΤ, βρίσκονται τα διευθυντικά στελέχη της.\nΜε αμοιβές που προκαλούν ανατριχίλα αλλά και αγανάκτηση! Και όμως!\n-Ο γενικός διευθυντής Δημήτρης Μιχαλέλης αμείβεται με 250.000 ευρώ το χρόνο.\n-Ο Πάνος Λουκάκος, δημοσιογράφος, αμείβεται με 21.500 ευρώ το μήνα!\n-Ο κης ...με 257.000 ευρώ. Τον έριξαν..\n-Τα λιγότερα παίρνει ο Δημήτρης Γόντικας -απορούμε πως το δέχτηκε\nαυτό-, αμείβεται με 219.000 ευρώ.\nΚαι εσύ καημένε λαέ πλήρωνε...\nΔεν θα έχουμε μεγάλο όνομα για την Eurovision, λόγω οικονομικής κρίσης\nΑλλά για τον Καλημέρη και την Πισκερά δίνουμε 226.000 ευρώ!\nΈχουν ξεφύγει τελείως τα πράγματα στην ΕΡΤ! Αυτό το σκάνδαλο είναι άνευ προηγουμένου.\nΜας παραμυθιάζουν, ότι δεν θα στείλουν μεγάλο όνομα για να μην\nξοδέψουν τα χρήματα του ελληνικού λαού. Και όμως η κυρία Πισκερά και ο Τζώνη Καλημέρης αμείβονται για την Eurovision με...7500 και 11416 ευρώ το μήνα.\nΑπλά εις γνώσιν!\nΜε 375.000 ευρώ αμείβονται αυτοί οι δυο!\nΓια να ξέρετε που πάνε τα χρήματα.\nΗ Μαργαρίτα Μυτιληναίου, που αμείβεται με 125.000 ευρώ περίπου και\nο άλλος είναι ο Αντώνης Ανδρικάκης, που αμείβεται με ...250,000 ευρώ περίπου για τις υπηρεσίες του.\n2 ΟΝΟΜΑΤΕΠΩΝΥΜΟ ΕΙΔΙΚΟΤΗΤΑ ΜΙΣΘΟΣ\n3 ΛΥΡΙΤΖΗΣ ΒΑΣΙΛΕΙΟΣ ΔΗΜΟΣΙΟΓΡΑΦΟΣ 324000\n4 ΟΙΚΟΝΟΜΟΥ ΔΗΜΗΤΡΙΟΣ ΔΗΜΟΣΙΟΓΡΑΦΟΣ 324000\n5 ΧΟΥΚΛΗ ΜΑΡΙΑ ΔΗΜΟΣΙΟΓΡΑΦΟΣ 218976\n6 ΤΣΟΥΚΑΛΑ ΜΠΗΛΙΩ ΔΗΜΟΣΙΟΓΡΑΦΟΣ 176400\n7 ΤΣΑΠΑΝΙΔΟΥ ΠΑΡΘΕΝΑ ΔΗΜΟΣΙΟΓΡΑΦΟΣ 143514\n8 ΝΙΚΟΛΑΟΣ ΦΙΛΙΠΠΟΣ ΔΗΜΟΣΙΟΓΡΑΦΟΣ 136800\n9 ΒΑΣΙΛΟΠΟΥΛΟΣ ΧΡΙΣΤΟΣ ΔΗΜΟΣΙΟΓΡΑΦΟΣ 126000\n10 ΖΟΥΛΑΣ ΟΔΥΣΣΕΥΣ ΤΗΛΕΠΑΡΟΥΣΙΑΣΤΗΣ 120000\n11 ΝΤΑΟΥΛΗΣ ΓΕΩΡΓΙΟΣ ΣΚΗΝΟΘΕΤΗΣ 114000\n12 ΠΑΠΑΔΗΜΗΤΡΙΟΥ ΠΑΥΛΟΣ ΔΗΜΟΣΙΟΓΡΑΦΟΣ 113880\n13 ΤΣΑΠΑΝΙΔΟΥ ΠΑΡΘΕΝΑ ΕΞΑΜΗΝΟ ΔΗΜΟΣΙΟΓΡΑΦΟΣ 113516\n14 ΧΑΡΙΤΟΣ ΠΑΝΑΓΙΩΤΗΣ ΑΝΤΑΠΟΚΡΙΤΗΣ 105600\n15 ΑΓΓΕΛΟΠΟΥΛΟΣ ΚΩΝΣΤΑΝΤΙΝΟΣ ΣΥΜΒΟΥΛΟΣ ΠΡΟΓΡΑΜΜΑΤΟΣ 104400\n16 ΚΥΒΕΛΟΣ ΓΕΩΡΓΙΟΣ ΔΙΕΥΘΥΝΣΗ ΠΑΡΑΓΩΓΗΣ 102002\n17 ΛΕΩΝΙΔΗΣ ΓΡΗΓΟΡΙΟΣ ΕΠΙΣΤΗΜΟΝΙΚΟΣ ΣΥΜΒΟΥΛΟΣ ΕΚΠΟΜΠΗΣ 98400\n18 ΠΑΠΑΔΟΠΟΥΛΟΣ ΠΑΝΑΓΙΩΤΗΣ ΔΗΜΟΣΙΟΓΡΑΦΟΣ 96000\n19 ΡΟΥΜΠΑΤΗΣ ΙΩΑΝΝΗΣ ΣΥΝΤΗΡ.& ΑΝΑΤΥΠ.ΦΩΤΟΓΡ.ΑΡΧΕΙΟΥ 94286\n20 ΝΙΚΟΛΑΚΗΣ ΑΡΙΣΤΕΙΔΗΣ ΔΗΜΟΣΙΟΓΡΑΦΟΣ 87600\n21 ΑΝΤΩΝΑΡΟΣ ΕΜΜΑΝΟΥΗΛ ΔΗΜΟΣΙΟΓΡΑΦΟΣ 84000\n22 ΓΡΙΠΙΩΤΗΣ ΜΙΧΑΗΛ ΑΝΤΑΠΟΚΡΙΤΗΣ 84000\n23 ΚΕΦΑΛΟΓΙΑΝΝΗΣ ΜΙΧΑΛΗΣ ΔΗΜΟΣΙΟΓΡΑΦΟΣ 84000\n24 ΚΟΡΩΝΑΙΟΣ ΙΩΑΝΝΗΣ ΔΗΜΟΣΙΟΓΡΑΦΟΣ 84000\n25 ΠΑΝΑΓΙΩΤΑΡΕΑ ΑΝΝΑ ΔΗΜΟΣΙΟΓΡΑΦΟΣ 78840\n26 ΤΣΩΧΟΣ ΜΙΧΑΛΗΣ ΔΗΜΟΣΙΟΓΡΑΦΟΣ 78840\n27 ΤΑΝΙΜΑΝΙΔΗΣ ΗΛΙΑΣ ΕΙΚΟΝΟΛΗΠΤΗΣ 76066\n28 ΓΑΒΡΑ ΠΗΝΕΛΟΠΗ ΔΗΜΟΣΙΟΓΡΑΦΟΣ 75420\n29 ΒΑΡΒΙΤΣΙΩΤΗΣ ΑΓΓΕΛΟΣ ΜΗΧΑΝΙΚΟΣ Η/Υ & ΠΛΗΡΟΦΟΡΙΚΗΣ 75000\n30 ΚΟΥΒΑΡΑΣ ΓΕΩΡΓΙΟΣ ΔΗΜΟΣΙΟΓΡΑΦΟΣ 72000\n31 ΚΩΣΤΑΡΑ ΑΘΑΝΑΣΙΑ ΔΗΜΟΣΙΟΓΡΑΦΟΣ 72000\n32 ΠΟΛΙΤΗΣ ΙΩΑΝΝΗΣ ΔΗΜΟΣΙΟΓΡΑΦΟΣ 72000\n33 ΧΡΗΣΤΑΚΟΣ ΙΩΑΝΝΗΣ ΔΗΜΟΣΙΟΓΡΑΦΟΣ 71520\n34 ΠΑΝΑΓΙΩΤΑΡΕΑ ΑΝΝΑ ΔΗΜΟΣΙΟΓΡΑΦΟΣ 70956\n35 ΝΙΚΟΛΟΠΟΥΛΟΥ ΕΙΡΗΝΗ ΔΗΜΟΣΙΟΓΡΑΦΟΣ 70800\n36 ΜΑΛΟΥΧΟΣ ΓΕΩΡΓΙΟΣ ΔΗΜΟΣΙΟΓΡΑΦΟΣ 70080\n37 ΖΟΥΛΑΣ ΑΝΔΡΕΑΣ ΣΥΝΤΗΡ.& ΑΝΑΤΥΠ.ΦΩΤΟΓΡ.ΑΡΧΕΙΟΥ 68985\n38 ΑΝΑΓΝΩΣΤΟΠΟΥΛΟΣ ΕΥΑΓΓΕΛΟΣ ΜΗΧΑΝΟΓΡΑΦΙΚΗ ΥΠΟΣΤΗΡΙΞΗ 66000\n39 ΖΑΦΕΙΡΗΣ ΙΩΑΝΝΗΣ ΔΗΜΟΣΙΟΓΡΑΦΟΣ 66000\n40 ΣΤΑΘΟΠΟΥΛΟΣ ΣΩΤΗΡΙΟΣ ΔΗΜΟΣΙΟΓΡΑΦΟΣ 66000\n41 ΒΕΡΝΙΚΟΣ ΚΩΝΣΤΑΝΤΙΝΟΣ ΔΗΜΟΣΙΟΓΡΑΦΟΣ Δ/ΝΣΗΣ 65880\n43 ΑΘΛΗΤΙΚΩΝ ΠΡΟΓΡΑΜΜΑΤΩΝ\n45 ΑΔΑΜΟΠΟΥΛΟΥ ΜΑΡΙΑ ΔΗΜΟΣΙΟΓΡΑΦΟΣ 64800\n46 ΚΥΠΟΥΡΓΟΥ ΣΤΑΜΑΤΕΛΟΥ ΑΝΝΑ ΔΗΜΟΣΙΟΓΡΑΦΟΣ 64800\n47 ΜΠΑΛΗΣ ΕΥΣΤΡΑΤΙΟΣ ΔΗΜΟΣΙΟΓΡΑΦΟΣ 64800\n48 ΠΟΛΙΤΗΣ ΙΩΑΝΝΗΣ ΔΗΜΟΣΙΟΓΡΑΦΟΣ Δ/ΝΣΗ 64800\n50 ΕΝΗΜΕΡΩΤΙΚΩΝ ΕΚΠΟΜΠΩΝ\n52 ΠΑΝΑΓΟΠΟΥΛΟΣ Π.ΧΡΗΣΤ Πρόεδρος Δ/Σ 347660\n53 ΥΦΑΝΤΗΣ ΓΕΩΡΓΙΟΣ Γενικός Διευθυντής 279362\n54 ΛΟΥΚΑΚΟΣ ΠΑΝΑΓΙΩΤΗΣ Εντετ/νος Σύμβουλος 257033\n55 ΚΕΚΗΣ ΚΩΝ/ΝΟΣ Εντετ/νος Σύμβουλος 256174\n56 ΜΙΧΑΛΕΛΗΣ ΔΗΜΗΤΡΙΟΣ Γενικός Διευθυντής 249234\n57 ΑΝΔΡΙΚΑΚΗΣ ΑΝΤΩΝΙΟΣ Γενικός Διευθυντής 249161\n58 ΙΩΑΝΝΙΔΟΥ-ΚΑΡΑΘΑΝΑΣΗ Γενικός Διευθυντής 227627\n59 ΠΟΡΤΟΚΑΛΗΣ ΜΙΧΑΗΛ ΠΕΤ1η Ηλεκτρονικοί 215603\n60 ΓΟΝΤΙΚΑΣ ΔΗΜΗΤΡΙΟΣ Γενικός Διευθυντής 210003\n61 ΚΑΤΣΑΡΟΣ ΑΝΤΩΝΙΟΣ Ειδικών Θέσεων 153562\n62 ΜΠΑΛΩΜΕΝΟΥ ΑΘΗΝΑ ΠΕΔ6 Δικηγόροι 152364\n63 ΑΔΗΛΙΝΗ ΕΥΤΥΧΙΑ Ειδικών Θέσεων 150051\n64 ΣΚΑΛΙΣΤΗΡΑΣ ΓΡΗΓΟΡΙΟΣ Ειδικών Θέσεων 138600\n65 ΛΑΜΠΡΑΚΟΣ ΓΕΩΡΓΙΟΣ Γενικός Διευθυντής 136500\n66 ΣΠΥΡΙΔΟΥ ΤΑΤΙΑΝΑ Ειδικών Θέσεων 132345\n67 ΣΑΛΕΣΙΩΤΗΣ ΑΝΑΣΤΑΣΙΟΣ ΠΕΔ1 Διοικ-Οικονομ. 130774\n68 ΠΑΠΑΔΟΠΟΥΛΟΣ Γ.ΓΕΩΡΓ Ειδικός Σύμβουλος 128524\n69 ΚΑΛΗΜΕΡΗΣ ΙΩΑΝΝΗΣ Ειδικός Σύμβουλος 128472\n70 ΚΑΦΑΡΑΚΗΣ ΦΩΤΙΟΣ Δημοσιογράφοι Εσωτερ 122472\n71 ΖΟΥΛΑΣ ΣΤΑΜΟΥΛΗΣ Ειδικός Σύμβουλος 122066\n72 ΒΛΑΧΟΔΗΜΗΤΡΟΠΟΥΛΟΣ Β Ειδικός Σύμβουλος 121482\n73 ΔΡΕΤΟΥΛΑΚΗΣ ΕΜΜΑΝΟΥΗΛ Ειδικών Θέσεων 118305\n74 ΠΑΠΑΠΑΝΑΓΙΩΤΟΥ ΔΗΜ. Ειδικός Σύμβουλος 118093\n75 ΜΥΤΙΛΗΝΑΙΟΥ ΜΑΡΓ-ΚΥΡ Ειδικών Θέσεων 115621\n76 ΑΓΓΕΛΟΠΟΥΛΟΥ ΑΓΓΕΛΙΚΗ Δημοσιογράφοι Εσωτερ 114749\n77 ΠΕΛΕΚΗΣ ΒΑΣΙΛΕΙΟΣ Ειδικών Θέσεων 112812\n78 ΣΙΟΥΜΠΟΥΡΑΣ ΦΩΤΙΟΣ Ειδικός Σύμβουλος 101428\n79 ΧΑΤΖΗΣ Δ.ΠΑΝΑΓΙΩΤΗΣ Ειδικός Σύμβουλος 101210\n80 ΣΥΡΙΟΠΟΥΛΟΣ ΓΕΩΡΓΙΟΣ Δημοσιογράφοι Εσωτερ. 99142\n81 ΚΟΥΡΤΗΣ ΝΙΚΟΛΑΟΣ Δημοσιογράφοι Εσωτερ. 99075\n82 ΚΟΥΡΤΗ-ΘΩΜΟΠΟΥΛΟΥ ΠΟ Ειδικός Σύμβουλος 98636\n83 ΟΙΚΟΝΟΜΙΔΟΥ ΚΩΝ/ΝΑ Δημοσιογράφοι Εσωτερ. 98436\n84 ΠΕΥΚΙΑΝΑΚΗΣ ΙΩΑΝΝΗΣ Ειδικός Σύμβουλος 97925\n85 ΠΑΠΑΔΡΙΑΝΟΥ ΑΔΡΙΑΝΗ ΠΕΔ6 Δικηγόροι 95144\n86 ΚΑΒΑΔΑΣ ΘΕΟΔΩΡΟΣ Ειδικών Θέσεων 92634\n87 ΛΟΥΡΙΔΑΣ ΕΥΑΓΓΕΛΟΣ ΠΕΔ1 Διοικ-Οικονομ. 90023\n88 ΚΑΚΑΒΟΥΛΗΣ ΙΩΣΗΦ ΤΕΤ1α Ηλεκτρονικών 89434\n89 ΓΑΖΙΔΕΛΛΗΣ ΔΗΜΗΤΡΙΟΣ ΠΕΤ1θ Ηλεκτρολόγοι 88918\n90 ΣΦΕΤΣΑΣ ΝΙΚΟΛΑΟΣ ΚΤΕΠ6β Ηχολήπτες Κ/Φ 86861\n91 ΔΗΜΟΣ ΚΩΝ/ΝΟΣ Ειδικών Θέσεων 86357\n92 ΜΙΧΑΛΙΤΣΗΣ ΝΙΚΟΛΑΟΣ ΠΕΤ1θ Ηλεκτρολόγοι 86023\n93 ΤΖΟΥΒΕΛΕΚΗΣ ΜΙΧΑΗΛ ΤΕΤ1α Ηλεκτρονικών 85975\n94 ΒΑΣΙΛΟΠΟΥΛΟΣ ΠΕΡΙΚΛΗΣ Δημοσιογράφοι Εσωτερ 85584\n95 ΠΑΠΑΔΗΜΗΤΡΙΟΥ ΠΕΡΙΚΛ ΚΤΕΠ2α Δ/ντές Παραγ. 84265\n96 ΦΑΚΛΗ-ΣΠΑΝΟΥΔΗ ΔΕΣΠΟ ΠΕΔ1 Διοικ-Οικονομ. 83307\n97 ΠΙΣΚΕΡΑ ΕΥΑΓΓΕΛΙΑ ΔΕΔ1 Διοικ-Οικονομ. 83115\n98 ΚΑΡΑΧΑΛΙΟΣ ΓΕΩΡΓΙΟΣ Δημοσιογράφοι Εσωτερ 82542\n99 ΚΡΗΤΙΚΙΔΗΣ ΓΕΩΡΓΙΟΣ ΠΕΤ1β Πολιτικοί Μηχ. 81276\n100 ΡΗΓΑΣ ΚΩΝ/ΝΟΣ ΠΕΔ1 Διοικ-Οικονομ. 81210\n101 ΚΟΓΙΑΝΝΗΣ ΓΕΩΡΓΙΟΣ Δημοσιογράφοι Εσωτερ 81181\n102 ΜΠΑΚΟΠΟΥΛΟΣ ΓΕΩΡΓΙΟΣ ΤΕΤ1α Ηλεκτρονικών 80526\n103 ΜΟΥΧΤΑΡΙΔΗΣ ΓΕΩΡΓΙΟΣ Ειδικών Θέσεων 80519\n104 ΠΑΠΑΛΕΩΝΙΔΑΣ ΛΕΩΝΙΔ. Ειδικών Θέσεων 80093\n105 ΚΟΡΟΜΑΝΤΖΟΥ ΜΥΡΣΙΝΗ Ειδικών Θέσεων 79800\n106 ΑΡΩΝΗ ΕΛΕΝΗ Δημοσιογράφοι Εσωτερ. 78499\n107 ΔΟΥΡΙΔΑ ΜΑΤΙΛΝΤΑ-ΜΑΡ Ειδικών Θέσεων 78096\n108 ΡΙΖΟΣ ΝΙΚΟΛΑΟΣ Ειδικός Σύμβουλος 76944\n109 ΜΠΡΑΜΟΣ ΓΕΩΡΓΙΟΣ Ειδικών Θέσεων 76933\n110 ΜΙΧΕΛΙΔΑΚΗ ΜΑΡΙΑ Δημοσιογράφοι Εσωτερ 76764\n111 ΧΑΛΒΑΤΖΑΚΗΣ ΚΩΝ/ΝΟΣ Δημοσιογράφοι Εσωτερ 76684\n112 ΚΑΡΑΜΙΝΤΖΟΥ ΣΤΑΜΑΤΙΑ Δημοσιογράφοι Εσωτερ 76684\n113 ΤΑΒΟΥΛΑΡΗ ΧΡΥΣΑ Δημοσιογράφοι Εξωτερ 76464\n114 ΚΑΘΑΡΟΣΠΟΡΗΣ ΠΡΟΚΟΠΗΣ Δημοσιογράφοι Εσωτερ 76464\n115 ΣΥΜΕΩΝΙΔΗΣ ΒΛΑΔΙΜΗΡΟΣ Ειδικών Θέσεων 76423\n116 ΦΛΕΣΣΑ ΒΑΣΙΛΙΚΗ Δημοσιογράφοι Εσωτερ. 76286\n117 ΝΙΚΟΛΑΙΔΗΣ ΧΡΗΣΤΟΣ Ειδικών Θέσεων 76244\n118 ΛΑΒΔΑΣ ΓΕΩΡΓΙΟΣ ΤΕΤ1α Ηλεκτρονικών 73303\n119 ΠΑΠΑΔΗΜΗΤΡΑΚΗΣ ΦΑΝΟΥ ΠΕΤ1η Ηλεκτρονικοί 70903\n120 ΠΑΠΑΘΑΝΑΣΙΟΥ ΘΕΟΦΑΝΗ Δημοσιογράφοι Εξωτερ. 70217\n121 ΖΩΓΟΠΟΥΛΟΣ ΚΩΝ/ΝΟΣ ΚΤΕΠ1α Σκηνοθέτες 70101\n122 ΦΕΡΕΤΗΣ ΓΕΩΡΓΙΟΣ Δημοσιογράφοι Εσωτερ. 69750\n123 ΑΛΑΦΟΓΙΩΡΓΟΣ ΑΝΤΩΝΙΟ Δημοσιογράφοι Εσωτερ 69513\n124 ΦΙΛΙΠΠΟΥ ΑΝΑΣΤΑΣΙΟΣ ΠΕΔ6 Δικηγόροι 69121\n125 ΤΡΙΚΑΣ ΔΗΜΗΤΡΙΟΣ Δημοσιογράφοι Εξωτερ 68710\n126 ΑΡΓΥΡΗ ΕΛΕΝΗ Δημοσιογράφοι Εσωτερ 68509\n127 ΦΑΡΑΚΟΥ ΜΑΡΙΑ Δημοσιογράφοι Εσωτερ 68306\n128 ΒΑΣΙΛΕΙΑΔΗΣ ΑΡΙΣΤΟΤΕΛΗΣ ΠΕΤ1δ Μηχανολόγοι 68252\n129 ΕΥΑΓΓΕΛΙΔΟΥ ΚΩΝ/ΝΤΙΑ Δημοσιογράφοι Εσωτερ. 67923\n130 ΜΠΟΥΓΙΑΣ ΚΩΝ/ΝΟΣ Δημοσιογράφοι Εσωτερ. 67922\n131 ΦΑΡΑΝΤΟΠΟΥΛΟΣ ΗΛΙΑΣ ΠΕΔ1 Διοικ-Οικονομ. 67721\n132 ΠΑΠΑΔΑΚΗΣ ΛΕΩΝΙΔΑΣ Ειδικών Θέσεων 67500\n133 ΠΑΠΑΔΗΜΗΤΡΙΟΥ Σ.ΔΗΜ. Ειδικών Θέσεων 67403\n134 ΚΥΡΙΑΚΙΔΗΣ ΜΙΧΑΗΛ Δημοσιογράφοι Εσωτερ. 66900\n135 ΑΣΠΡΑΔΑΚΗΣ ΠΑΝΤΕΛΗΣ ΤΕΤ1α Ηλεκτρονικών 66606\n136 ΚΑΛΑΒΡΟΣ ΚΩΝ/ΝΟΣ ΠΕΔ6 Δικηγόροι 66606\n137 ΓΥΠΑΡΗ ΜΑΡΙΑ Δημοσιογράφοι Εξωτερ. 66440\n138 ΜΑΗΣ ΠΕΤΡΟΣ ΠΕΔ1 Διοικ-Οικονομ. 66343\n139 ΜΠΑΓΙΑΣ ΑΠΟΣΤΟΛΟΣ ΔΕΔ1 Διοικ-Οικονομ. 66036\n140 ΠΑΠΑΓΕΩΡΓΙΟΥ ΝΙΚΟΛΑΟ ΠΕΔ6 Δικηγόροι 65847\n141 ΛΙΝΑΡΔΑΤΟΥ ΔΗΜΗΤΡΑ Δημοσιογράφοι Εσωτερ 65530\n142 ΦΡΑΣΤΑΝΛΗΣ ΓΕΩΡΓΙΟΣ ΚΤΕΠ-Μ1 Εικονολ. (Μ) 65415\n143 ΠΑΤΣΙΑΝΤΟΣ ΒΑΣΙΛΕΙΟΣ ΠΕΔ6 Δικηγόροι 64494\n144 ΚΑΠΑΤΑΗΣ ΚΩΝ/ΝΟΣ Δημοσιογράφοι Εσωτερ. 64091\n145 ΤΡΟΥΠΗΣ ΚΙΜΩΝ Δημοσιογράφοι Εσωτερ. 63984\n146 ΛΑΛΛΑΣ ΓΕΩΡΓΙΟΣ ΠΕΔ6 Δικηγόροι 63848\n147 ΒΑΛΙΟΥΛΗΣ ΕΥΔΟΞΙΟΣ Δημοσιογράφοι Εσωτερ 63731\n148 ΠΑΝΑΓΙΩΤΟΠΟΥΛΟΥ ΔΕΣΠ ΔΕΔ1 Διοικ-Οικονομ. 63295\n149 ΧΑΤΖΗΕΥΑΓΓΕΛΟΥ ΚΩΝ/Ν ΤΕΤ1α Ηλεκτρονικών 63101\n150 ΜΑΚΡΗΣ Ι. ΔΗΜΗΤΡΙΟΣ ΔΕΤ1α Ηλεκτρονικών 62800\n151 ΚΟΡΔΑ ΑΛΕΞΑΝΔΡΑ Δημοσιογράφοι Εξωτερ. 62741\n152 ΤΣΑΚΙΡΗΣ Χ. ΚΩΝ/ΝΟΣ ΠΕΤ1θ Ηλεκτρολόγοι 62700\n153 ΠΑΠΑΘΑΝΑΣΙΟΥ ΝΙΚΟΛΑΟΣ Σκηνοθέτες 62384\n154 ΒΑΡΣΑΜΑΚΙΔΟΥ ΑΦΕΝΤΡΑ Δημοσιογράφοι Εσωτερ. 61875\n155 ΠΡΩΤΟΠΑΠΑ ΕΥΔΟΚΙΑ ΔΕΔ1 Διοικ-Οικονομ. 61380\n156 ΓΙΑΝΝΟΥΛΑΤΟΥ ΦΩΤΕΙΝΗ ΠΕΔ1 Διοικ-Οικονομ. 60956\n157 ΣΚΛΑΒΟΥΝΟΣ ΙΩΑΝΝΗΣ Δημοσιογράφοι Εσωτερ. 60582\n158 ΚΟΚΚΑΣ ΓΕΩΡΓΙΟΣ ΠΕΔ6 Δικηγόροι 60507\n159 ΣΚΙΑΔΟΠΟΥΛΟΣ ΑΡΙΣΤΕΙ Δημοσιογράφοι Εσωτερ 60224\n160 ΜΑΓΓΑΝΙΑΣ ΓΕΩΡΓΙΟΣ ΠΕΔ1 Διοικ-Οικονομ. 60171\n161 ΜΑΥΡΟΓΙΑΝΝΗΣ ΕΥΑΓΓΕΛ Ειδικών Θέσεων 59625\n162 ΠΡΕΔΑΡΗΣ ΒΑΣΙΛΕΙΟΣ ΠΕΔ1 Διοικ-Οικονομ. 59467\n163 ΑΝΤΩΝΟΠΟΥΛΟΣ ΧΡΗΣΤΟΣ ΤΕΤ1α Ηλεκτρονικών 59325\n164 ΜΑΡΓΙΩΡΗΣ ΣΩΤΗΡΙΟΣ Δημοσιογράφοι Εσωτερ. 59063\n165 ΓΛΙΑΣ ΑΝΑΣΤΑΣΙΟΣ ΠΕΤ1η Ηλεκτρονικοί 58924\n166 ΓΙΑΚΟΥΜΕΛΟΣ ΔΗΜΗΤΡ ΤΕΤ1α Ηλεκτρονικών 58791\n167 ΜΑΓΓΕΡΑΣ ΛΑΜΠΡΟΣ ΤΕΤ1α Ηλεκτρονικών 58377\n168 ΑΛΕΞΟΠΟΥΛΟΣ ΧΡΗΣΤΟΣ ΠΕΔ5 Γιατροί 57938\n169 ΚΤΙΣΤΑΚΗΣ ΙΩΑΝΝΗΣ ΠΕΔ1 Διοικ-Οικονομ. 57937\n170 ΠΙΕΤΡΗΣ ΧΡΗΣΤΟΣ ΠΕΔ5 Γιατροί 57906\n171 ΜΠΑΧΑΡΙΔΗΣ ΔΙΑΜΑΝΤΗΣ ΠΕΔ1 Διοικ-Οικονομ. 57703\n172 ΛΕΤΣΙΟΣ ΘΕΟΧΑΡΗΣ ΔΕΤ-Μα Ηλεκτρονικών 57667\n173 ΚΑΤΣΟΥΔΑΣ ΣΩΚΡΑΤΗΣ Ειδικών Θέσεων 57656\n174 ΚΑΡΑΓΕΩΡΓΙΟΥ ΙΩΑΝΝΗΣ ΤΕΤ1α Ηλεκτρονικών 57565\n175 ΚΑΠΑΜΑΣ ΑΘΑΝΑΣΙΟΣ ΠΕΔ1 Διοικ-Οικονομ. 57382\n176 ΠΑΠΑΠΑΝΑΓΙΩΤΟΥ ΧΑΡΑΛΑΜΠΟΣ (ΕΞΑΜΗΝΟ) ΔΗΜΟΣΙΟΓΡΑΦΟΣ 64547 177 ΜΑΝΤΟΥΒΑΛΟΣ ΚΥΡΙΑΚΟΣ ΔΗΜΟΣΙΟΓΡΑΦΟΣ 64500\n178 ΜΠΟΓΙΑΤΖΗΣ ΠΑΝΑΓΙΩΤΗΣ ΔΗΜΟΣΙΟΓΡΑΦΟΣ 64200\n179 ΙΩΑΝΝΙΔΗΣ ΑΝΤΩΝΙΟΣ ΕΠΙΣΤΗΜΟΝΙΚΟΣ ΣΥΜΒΟΥΛΟΣΕΚΠΟΜΠΗ 63600\n180 ΝΙΚΟΛΟΠΟΥΛΟΥ ΕΙΡΗΝΗ (ΕΞΑΜΗΝΟ) ΔΗΜΟΣΙΟΓΡΑΦΟΣ 63072\n181 ΜΙΧΟΠΟΥΛΟΣ ΘΕΟΔΩΡΟΣ (ΕΞΑΜΗΝΟ) ΔΗΜΟΣΙΟΓΡΑΦΟΣ 63000\n182 ΜΙΧΟΠΟΥΛΟΣ ΘΕΟΔΩΡΟΣ (ΕΞΑΜΗΝΟ) ΔΗΜΟΣΙΟΓΡΑΦΟΣ 63000\n183 ΠΕΤΡΟΠΟΥΛΟΣ ΔΗΜΗΤΡΙΟΣ ΔΗΜΟΣΙΟΓΡΑΦΟΣ 63000\n184 ΑΜΥΡΑΣ ΓΕΩΡΓΙΟΣ ΤΗΛΕΠΑΡΟΥΣΙΑΣΤΗΣ 62400\n185 ΤΣΙΤΣΙΜΠΙΚΟΥ ΣΤΑΥΡΟΥ ΤΗΛΕΠΑΡΟΥΣΙΑΣΤΗΣ 62400\n186 ΚΑΝΑΒΟΣ ΑΛΕΞΙΟΣ ΟΡΓ.ΣΧΕΔ.ΠΡΟΩΘΗΣΗ ΔΙΑΦΗΜΙΣΕΩΝ 61800\n187 ΚΟΤΤΑΚΗΣ ΕΜΜΑΝΟΥΗΛ ΔΗΜΟΣΙΟΓΡΑΦΟΣ 61320\n188 ΣΚΑΛΙΣΤΗΡΑΣ ΓΡΗΓΟΡΙΟΣ ΕΠΙΣΤΗΜΟΝΙΚΟΣ ΣΥΜΒΟΥΛΟΣ 60160\n189 ΒΕΛΑΝΗΣ ΕΜΜΑΝΟΥΗΛ ΣΚΗΝΟΘΕΤΗΣ 60000\n190 ΚΩΣΤΑΒΑΡΑΣ ΣΩΤΗΡΙΟΣ ΔΗΜΟΣΙΟΓΡΑΦΟΣ 60000\n191 ΛΙΑΤΣΟΣ ΔΗΜΗΤΡΙΟΣ ΑΝΤΑΠΟΚΡΙΤΗΣ 60000\n192 ΣΤΕΦΑΝΕΑΣ ΠΕΤΡΟΣ ΟΡΓΑΝΩΣΗ ΠΑΡΑΓΩΓΗΣ /ΕΚΠΟΜΠΗ 60000\n193 ΛΕΥΚΟΒΙΤΣ ΣΤΕΛΙΟΣ (ΔΕΚΑΜΗΝΟ) ΔΗΜΟΣΙΟΓΡΑΦΟΣ 59000\n194 ΜΙΧΑΗΛΙΔΗΣ ΚΩΝΣΤΑΝΤΙΝΟΣ - ΔΙΕΥΘΥΝΣΗ ΠΑΡΑΓΩΓΗΣ 58800\n195 ΚΟΝΤΟΓΕΩΡΓΙΟΥ ΑΝΤΩΝΙΟΣ ΔΙΕΥΘΥΝΤΗΣ ΧΟΡΩΔΙΑΣ 58799\n196 ΖΟΥΛΑΣ ΚΩΝΣΤΑΝΤΙΝΟΣ ΔΗΜΟΣΙΟΓΡΑΦΟΣ 58428\n197 ΤΡΙΛΙΚΗΣ ΕΥΣΤΡΑΤΙΟΣ (ΕΞΑΜΗΝΟ) ΔΗΜΟΣΙΟΓΡΑΦΟΣ 57300\n198 ΠΑΚΑΘΕΟΔΩΡΑ ΜΙΧΑΗΛ (ΔΕΚΑΜΗΝΟ) ΔΗΜΟΣΙΟΓΡΑΦΟΣ 57000\nΑναρτήθηκε από Antreas Papas στις 8:32 π.μ.\nΕτικέτες ΜΙΣΘΟΙ ΕΡΤ\nΑλέξανδρος Ζήβας 1 Μαρτίου 2010 - 10:18 π.μ.\nΠαρακράτος σε χαχόλους….!\nπαίζουνε στημένους ρόλους….,\nκαι υποταγή στους ‘’νόμους’’….,…..\nκι είν’, κι αυτοί, Κράτους τερμίτες…..\nσ’ Εξουσιάς σικ ‘’υπονόμους’’….!\nΠλούσιο έχουν ‘’χαρτζιλίκι’’….,\nκαι….. ζωή….. ‘’ζωή και κότα’’….,…..\nσαν σιωπούν…., ‘’όταν δεν πρέπει’’….,\nγιούρια ‘’τα καλά’’ μπαξίσι….,…..\nκαι….. για ‘’πήδημα’’ λαού…..\nπαίρνουν, και, ψυχοκαπότα….!.....\nEshop Για αγορές\nΗΛΕΚΤΡΟΝΙΚΟΣ ΛΟΓΟΓΡΑΦΟΣ ΣΤΗΝ ΕΛΛΗΝΙΚΗ ΓΛΩΣΣΑ Voice-In Dictation v1.1 http://rapidshare.com/files/347346809/LOGAFOS_V2.rar Οδηγίες Τρέχ...\nΜάθετε αρχαία ελληνικά σε 1 λεπτό\nΠοιος έχει όρεξη να μάθει αρχαία ελληνικά; Κανείς... Ποιος κάθεται να μάθει λύω έλυον ελελύκει, πνεύματα, δασείες, δοτικές, και λοιπά αρχ...\nΣας ενοχλεί το τηλέφωνο 2111888101; Σταματήστε το!!!\nΕπειδή βλέπω πολλά θέματα με αυτό το σταθερό. Παίρνουν τηλέφωνο από τον αριθμό 2111888101. Το αφήνουν να χτυπήσει 3 φορές και το κλείνου...\nExtra εισόδημα για ανέργους και χαμηλόμισθους!\nΗ κατάσταση τα τελευταία χρόνια έχει φτάσει στο απροχώρητο. 1,5-2 εκατομμύρια άνεργοι. Οι μισθοί όλων έχουν μειωθεί δραματικά. Μπορείς να...\nΕάν διασχίσετε ΠΑΡΑΝΟΜΑ ΤΑ ΣΥΝΟΡΑ της Βόρειας Κορέας, . . . τρώτε 12 χρόνια σκληρής εργασίας. Εάν διασχίσετε ΠΑΡΑΝΟΜΑ ΤΑ ΣΥΝΟΡΑ του Ιρ...\nΛΟΥΦΑ ΚΑΙ ΠΑΡΑΛΛΑΓΗ - ΣΕΙΡΗΝΕΣ ΣΤΟ ΑΙΓΑΙΟ http://rapidshare.com/files/346863276/Loufa.rar\nΚινητά στις καλύτερες τιμές\nΙσοτιμία - Currency converter\nΚρεμάλα και Χαρτιά\nKung Fu Killer 2008 DvDRip (ενσωματωμένοι υπότιτ...\nNero v9.0.9.4d Portable\nΑπάντηση στον γερμανο\nΘα περιμένετε να μας κλείσουν όλους φυλακή...;\nΗ ΩΡΑ ΤΗΣ ΓΗΣ - EARTHHOUR\nThe Rundown 2003 DvDRip ή Welcome to the Jungle (...\nEverything about Sony Ericsson\nThemes, Apps, Games, Ringtones\nΚάντε τον Mozilla Firefox να ανοίγει τις σελίδες αμέσως\nΠηγαίνετε στη γραμμή διευθύνσεων και γράψτε "about:config" χωρίς τα (quotes "") Δεξί click και select New>Integer . Ονομάστε το integer "nglayout.initialpaint.delay" χωρίς τα quotes. Αλλάξτε την τιμή του integer σε 0(μηδέν). Αυτό λέει στον firefox να περιμένει 0 milliseconds πρίν φορτώσει τη σελίδα και έτσι η σελίδα ανοίγει εξαιρετικά γρήγορα. Σε μερικούς δουλευει καλύτερα αν δώσουν τιμή 1 αντι για 0.\nΓια να ανοιξετε λογαριασμο Paypal εδω\nΑΥΤΟ ΕΙΝΑΙ ΕΝΑ ΠΡΟΣΩΠΙΚΟ ΙΣΤΟΛΟΓΙΟ.ΤΟ ΠΕΡΙΕΧΟΜΕΝΟ ΤΟΥ ΠΡΟΕΡΧΕΤΑΙ ΑΠΟ ΤΟ ΔΙΑΔΙΚΤΥΟ ΚΑΙ Ο ΔΗΜΙΟΥΡΓΟΣ ΟΥΔΕΜΙΑ ΕΥΘΥΝΕΙ ΦΕΡΕΙ ΓΙΑ ΠΝΕΥΜΑΤΙΚΑ ΔΙΚΑΙΩΜΑΤΑ ΤΡΙΤΩΝ. ΣΕ ΠΕΡΙΠΤΩΣΗ ΟΠΟΙΑΣΔΗΠΟΤΕ ΑΝΑΜΙΞΗΣ ΚΡΑΤΙΚΟΥ ΦΟΡΕΑ Ο ΔΗΜΙΟΥΡΓΟΣ ΑΥΤΟΜΑΤΩΣ ΠΑΡΑΙΤΕΙΤΑΙ ΤΩΝ ΔΙΚΑΙΩΜΑΤΩΝ ΤΟΥ (ΟΠΩΣ ΟΛΟΙ ΣΤΗΝ ΕΛΛΑΔΑ) ΑΠΟ ΑΥΤΟ ΤΟ ΙΣΤΟΛΟΓΙΟ ΤΟ ΟΠΟΙΟ ΠΕΡΝΑΕΙ ΣΤΗΝ ΚΥΡΙΟΤΗΤΑ ΤΟΥ ΑΡΜΟΔΙΟΥ ΦΟΡΕΑ .... :)


10:12 πμ, Τετάρτη 07 Οκτ 2015 10:12 πμ, Τετάρτη 07 Οκτ 2015\nH EE ξεκινάει την Τετάρτη την δεύτερη φάση των στρατιωτικών της επιχειρήσεων στα πλαίσια της ανάσχεσης των προσφυγικών ροών στη Μεσόγειο. Η επιχείρηση φέρει την επωνυμία «Σοφία».\nΗ απάντηση της ΕΕ στο δράμα των προσφύγων είναι να στείλει πολεμικά πλοία στη Μεσόγειο στο όνομα της πάταξης των διακινητών υψώνοντας μεγαλύτερα τείχη στην Ευρώπη-φρούριο.\nΣύμφωνα με πληροφορίες αξιωματούχων της επιχείρησης, οι στρατιώτες θα έχουν το δικαίωμα να σταματούν ύποπτα πλοία και να τα ερευνούν έξω από τις ακτές της Λιβύης. Παράλληλα θα είναι δυνατή η σύλληψη ατόμων που θεωρούνται ύποπτα για τη διακίνηση προσφύγων, αναφέρει η Deutsche Welle.\nΓια υποβάθμιση σεξουαλικών επιθέσεων σε πρόσφυγες κατηγορούνται οι γερμανικές αρχές


Κρατούσαν 34χρονη σε υπόγειο φυλακή στα Εξάρχεια - istioforos news Κρατούσαν 34χρονη σε υπόγειο φυλακή στα Εξάρχεια - istioforos news\nΑρχική > ΕΛΛΑΔΑ > Κρατούσαν 34χρονη σε υπόγειο φυλακή στα Εξάρχεια\nΕΛΛΑΔΑ - Δημοσιεύτηκε, 10 Ιουλ 2018 - 4:33 μ.μ.\nΚρατούσαν 34χρονη σε υπόγειο φυλακή στα Εξάρχεια\nΘύμα αρπαγής 34χρονη τοξικομανής στα Εξάρχεια από πέντε αλλοδαπούς διακινητές ηρωίνης\nΑπό την περασμένη Τετάρτη αναζητούσαν με αγωνία οι γονείς της μια 34χρονη τοξικομανή, η οποία είχε φύγει από το σπίτι της στα νότια προάστια και είχε πάψει να δίνει σημεία ζωής. Οπως αποκαλύφτηκε, είχε πέσει θύμα αρπαγής από πέντε αλλοδαπούς διακινητές ηρωίνης, οι οποίοι την κρατούσαν φυλακισμένη σε υπόγειο στα Εξάρχεια!\nΟι σπαρακτικές εκκλήσεις για βοήθεια που ακούγονταν το απόγευμα του Σαββάτου από το υπόγειο διαμέρισμα στην οδό Μεθώνης έκαναν τους γείτονες να καλέσουν την Αστυνομία. Αμέσως έφτασαν στο σημείο αστυνομικοί του Τμήματος Εξαρχείων, οι οποίοι κατάλαβαν πως έχουν να κάνουν με υπόθεση αρπαγής και κάλεσαν ενισχύσεις.\nΟι δυνάμεις της ΕΛ.ΑΣ. που ακροβολίστηκαν σε αθέατα σημεία κοντά στο διαμέρισμα είδαν κάποια στιγμή δύο Μαροκινούς να προσπαθούν να μπουν στο υπόγειο και τους ακινητοποίησαν, βάζοντάς τους μέσα στο διαμέρισμα. Εκεί είδαν σε κακή κατάσταση την 34χρονη γυναίκα να τους ζητά με δάκρυα στα μάτια να τη βοηθήσουν, ενώ στον χώρο βρίσκονταν και τρεις Αλγερινοί, εμφανώς υπό την επήρεια ηρωίνης!\nΟπως αποδείχτηκε από την έρευνα που ακολούθησε, η 34χρονη ήταν η γυναίκα για την οποία είχε δηλωθεί η εξαφάνισή της στο τοπικό αστυνομικό τμήμα στις 4 Ιουνίου. Τότε είχε πάει στο συγκεκριμένο διαμέρισμα για να αγοράσει τη δόση της από τους αλλοδαπούς. Ομως, εκείνοι την κράτησαν με τη βία στην υπόγεια «φυλακή» και την κακομεταχειρίζονταν, χωρίς -όπως η ίδια υποστηρίζει- να επιχειρήσουν να τη βιάσουν ή να ασελγήσουν σε βάρος της.\nΣτην κατοχή των πέντε αλλοδαπών που συνελήφθησαν για αρπαγή και παράνομη κατακράτηση βρέθηκαν πάνω από 25 γραμμάρια ηρωίνης και γι' αυτό κατηγορούνται και για κατοχή και διακίνηση ναρκωτικών.\nItem Reviewed: Κρατούσαν 34χρονη σε υπόγειο φυλακή στα Εξάρχεια Rating: 5 Reviewed By: istioforos news